
Segun minister Geoffrey Wever: 
IMF ta positivo riba crecemento di economia di Aruba 


Segun Fondo Monetario 
Internacional (IMF) eco- 
nomia di Aruba den 2023 
ta premira e Producto 
Interno Bruto (PIB), e 
indicador cu ta refleha 
e balor di tur producto 
y servicio produci di un 
economia, pa crece cu 8,0 
porciento 
(+8.0%) 
den 
termino nominal. Cu un 
balor di 6.8 miljard Florin, 
esaki ta igual na 113 por- 
ciento (113%) di e nivel na 
2019 (6.1 miljard Florin). 
Pa loke ta trata inflacion, 
IMF ta premira cu infla- 
cion den 2023 lo yega 4.5 
porciento (4.5%). 


E crecemento di economia 


di Aruba lo sigui tambe den 
2024. IMF ta premira un 
crecemento di 3,4 porciento 
(+3.4%) den termino nomi- 
nal di e Producto Interno 
Bruto cu un balor di 7.0 mil- 
jard Florin. Esaki ta igual na 
117 porciento (117%) di e 
nivel na 2019. IMF ta premira 
un inflacion di 2,3 porciento 
(+2.3%) den 2024. 


E Producto Interno Bruto 
(PIB) den termino real, esaki 
ta balor di tur producto y ser- 
vicio produci di un economia 
ahusta pa inflacion tambe 
ta mustra un desaroyo posi- 
tivo. Den termino real, IMF 
ta premira cu e Producto In- 
terno Bruto den 2023 lo crece 


cu 2,3 porciento (+2.3%) y 
den 2024 cu 1.2 porciento 
(+1.2%). 


E World Economic Outlook 
October 2023 di IMF ta in- 
dica cu economia di Aruba 
ta den e bon direccion, un 
desaroyo positivo cu ta de- 
mostra cu e economia a su- 
pera e impacto economico di 
e pandemia. “E crecemento 
di economia di Aruba den 
2023 y 2024 premira pa In- 
ternational Monetary Fund ta 
duna mas confianza pa sigui 
inverti den desaroyo di nos 
pais”, segun minister Geof- 
frey Wever. 


Joran van der Sloot lo ta den corte na Merca diaranson 
Pa acepta culpabilidad den caso di extorsion contra famia di Natalee Holloway 


Documentonan di corte 
di Alabama registra diabi- 
erna ta indica cu Van der 
Sloot, sospechoso prin- 
cipal den e desaparicion 
di Natalee Holloway na 
2005, tin intencion di de- 
clara su mes culpabel den 
e caso federal cu ta acus’e 
di purba extorsiona e 
mama di Holloway. 


Un hues federal a fiha un fe- 
cha di audiencia pa dia 18 di 
october pa Van der Sloot na 
Birmingham, Alabama. An- 
teriormente el a declara su 
mes inocente den e caso. 


AP ta reporta cu e e-mailnan 
manda pa e abogado di Van 
der Sloot y un vocero di e 
fiscalnan federal no a wordo 
contesta inmediatamente e 


mesun diabierna anochi. 


Segun Telegraaf ta reporta, 
Van der Sloot a cera un acu- 
erdo cu fiscal di Ministerio 
Publico den cual el a bay di 
acuerdo pa declara su culpa- 
ble y si hues acepta e acuerdo 
aki, e por haya un sentencia 
reduci. Esaki ta evita tambe 
un caso largo, cu lo mester a 
tuma luga na december. 


Despues di e sentencia di 
hues, y den si Van der Sloot 
no apela e sentencia, e lo bay 
back pa Lima, Peru pa sinta e 
resto di su castigo pa e ases- 
inato di Stephany Flores na 
2010. 


Fiscalnan ta alega cu cinco 
aña despues di desaparicion 
di Holloway na Aruba, Van 
der Sloot a reuni cu John Q. 
Kelly, un abogado pa famia 
di Holloway. Segun autori- 
dadnan – y e-mailnan obteni 
pa The Messenger – Van der 
Sloot a exigi $250mil a cam- 
bio di duna detaye tocante 
con Natalee a fayece y e 
paradero di su restonan. Van 
der Sloot a ricibi un pago ini- 


cial di $25mil prome cu reuni 
cu Kelly na Aruba na mei di 
2010, segun un acusacion 
federal di 2010. 


Fiscalnan ta alega cu durante 
e reunion, Van der Sloot a 
duna informacion falso riba 
kico a sucede cu e adoles- 
cente desaparecido. El a bisa 
cu su morto tabata accidental, 
y cu su tata fayecido, Paulus 
van der Sloot, a deshaci di su 
curpa na un sitio di construc- 
cion. 


E restonan di Holloway nun- 
ca a ser haya, e ta keda desa- 
parecido. Un hues na Aruba 
a declar’e legalmente morto 
na 2012. 

Grupo di habitante di Sero Colorado: 
“E habitantenan no tin ningun responsabilidad pa decisionnan 
tuma contra ley” 


E tema di e construccion 
di e hotel na Baby Beach, 
esta Hotel Secrets ta keda 
un topico di importancia. 
Recientemente un grupo 
di habitantenan di Sero 
Colorado a indica a traves 
di un comunicado cu nan 
no tin ningun responsabi- 
lidad pa decisionnan tuma 
contra di ley. 


For di 2020 cu a anuncia e 
construccion di e hotel aki 
na Baby Beach, mesora un 
grupo di habitante di Sero 
Colorado a expresa cu nan ta 
contra e construccion aki, pa- 
sobra den nan punto di bista 
esaki ta contra di ley. 


Den nan comunicado recien- 
te, e habitantenan, cu a pro- 
testa e magnitud di e proyecto 
hotel Secrets, ta remarca cu 
nan semper a haci uso di ley 
pa adverti Gobierno di Aruba 
y indirectamente Three Riv- 
ers cu e proyecto no ta cuadra 
cu ley y no ta cumpli cu e 
condicionnan di bienestar pa 
e bisindario. 


Na algun ocasion e grupo di 
habitante aki a hiba casonan 
den corte contra Gobierno 
di Aruba pa e construccion di 
hotel Secrets. Nan ta subraya 
cu nan semper a informa go- 
bierno den tratamento di ca- 
sonan na corte cu nan no ta 
contra di desaroyo turistico, 
pero nan ta enfatisa cu e otor- 
gamento di un permiso di 
construccion tin cu bay a base 
di ley y maneho, locual nan a 
ratifica den diferente ocasion 
no ta e caso. 


“E obhecion contra e hotel 
Secrets cu ta andando for di 
21 di october 2020, tambe a 
urgi pa no construi y evita 
haci gastonan innecesario. 
Construccion riba e hotel Se- 
crets a cuminsa despues di a 
tuma nota di obhecion di ha- 
bitantenan y contra tur e peti- 
cion di habitantenan pa no 
construi,” e grupo a remarca 
den nan comunicado. 


Nan ta indica cu a pesar di ta 
na altura di e advertencia di 
parti di e habitantenan, gobi- 
erno a bay asina leu di hasta 
tuma e decision pa elimina e 
ley cu tabata proteha Aruba di 
cualkier posibel claim di parti 
di inversionistanan. 


E habitantenan ta splica cu 
gobierno a elimina e articulo 
59 di Ordenanza di Con- 
struccion y Vivienda di Aru- 


ba cu tabata automaticamente 
para cualkier construccion 
ora cu ricibi un obhecion y 
asina proteha Aruba finan- 
cieramente si un inversioni- 
sta bin cu un claim miyonario 
pasobra e obra a para. Debi cu 
ta ley a para e obra y no un 
decision di Gobierno. 


E grupo di habitante aki a 
manda diferente carta di ad- 
vertencia pa adverti gobi- 
erno y Three Rivers pa para 
e construccion y evita tur e 
gasto innecesario, pero no 
a tene cuenta cu esaki. Nan 
ta agrega cu gobierno tabata 
na altura di e articulo 59 di 


Ordenanza di Construccion 
y Vivienda di Aruba y asina 
mes a laga e construccion di 
hotel Secrets continua. 


“A base di esaki nos por con- 
clui cu gobierno a tuma tur 
responsabilidad na momento 
cu no a para e construccion 
di hotel Secrets manera ley 
ta stipula. Bao ningun cir- 
cunstancia por culpa habi- 
tantenan cu ta haci uso di 
nan derecho cu ley ta duna 
di a ‘laga’ Three Rivers haci 
inversionnan cuantioso. E ta- 
bata un riesgo cu e compania 
mes a tuma y no por sconde 
tras di posicion di gobierno, 


mirando cu e caso ta den man 
di Corte y huristanan di e 
compania mester por com- 
pronde con ley ta cana,” e co- 
municado a finalisa. 


Na mas di un ocasion Three 
Rivers Real Estate VBA a 
enfatisa cu nan a cumpli cu 
tur condicion legal rekeri pa 
permiso di construccion, den 
cual e proceso a tuma su tem- 
po prome cu Three Rivers a 
haya e permisonan necesario 
pa e construccion di e hotel 
aki. 


E grupo di habitantenan di 
Sero Colorado cu ta contra 


e construccion di e hotel na 
Baby Beach tabata den corte 
varios biaha bringando pa 
purba stop construccion di e 
hotel aki. 


Dia 7 di juli ultimo, un Hues 
Administrativo, mr. de Has- 
eth a dicta den su veredicto 
cu Gobierno di Aruba mes- 
ter atende cu obhecionnan di 
habitantenan di Sero Colo- 
rado prome cu e proyecto di 
Three Rivers por continua. 
Esaki a bolbe duna e grupo 
di habitantenan rason di hues 
cu ‘Secrets’ no ta cumpli cu 
tur exigencia di bienestar 
(welstand). 


Esaki ta nifica cu Minister 
pa Asuntonan General, In- 
novacion, Organisacion Ad- 
ministrativo, 
Infrastructura 
y Ordenanza Espacial mes- 
ter tuma e obhecion contra 
e permiso di construccion di 
e cambernan y bin cu un de- 
creto nobo teniendo cuenta 
cu e exigencianan minimo 
aki, segun hues. 


E grupo di habitante tin dos 
aña bringando e punto aki 
den Corte caba. Den luna di 
mei di 2020, e minister en- 
carga a duna Three Rivers 
permiso pa construccion di 
un hotel na Sero Colorado. 
Despues di a ricibi obhecion 
di e habitantenan, gobierno a 
saca un decreto dia 9 di Maart 
2021, indicando cu e grupo 
no ta admisibel pa entrega 
obhecion. 


Dia 9 di februari 2022 e ha- 
bitantenan a haya rason toch 
di Corte di LAR, bisando 
cu nan tin tal derecho basa 
riba nan argumentonan y a 
destrui e decreto di gobierno. 
Den e sentencia ey di 9 Feb- 
ruari 2022 a instrui e minis- 
ter pa tuma un decision nobo 
basa riba e obhecion di e ha- 
bitantenan. 


Ariba 5 di mei 2022 y contra 
decision di corte, Minister a 
bolbe decreta cu ta considera 
cu e obhecion di e habitan- 
tenan contra Secrets no tabata 
admisibel y no a tene cuenta 
cu loke corte dicta. Minister a 
apela e sentencia di 9 di Feb- 
ruari 2022 na Hof y dia 24 di 
Mei 2023 Hof a confirma e 
decision di Corte y a sostene 
e sentencia di corte comun cu 
Minister a frustra e obhecion 
di habitantenan y cu Minister 
mester tin cu saca un decreto 
nobo y tene cuenta cu obhe- 
cion nan di habitantenan. 

Posesion di arma di candela como un di e delitonan mas comun 
entre menornan di edad na aña 2022 


Recientemente, Ministerio Publi- 
co a publica su jaarverslag pa aña 
2022. Den esaki tin algun punto 
interesante ta destaca, manera 
datonan di crimen entre hoben y 
traficacion di hende. 


E jaarverslag ta mustra con un biaha 
mas, e delito di abuso tabata den un 
posicion halto den e top ten. Segun 
OM, esaki ta indica e disponibilidad 
pa reporta casonan di abuso den con- 
texto di relacionnan, pero tambe cu, 
den un sentido mas amplio, abuso ta 
relativamente comun na Aruba. Es- 
nan cu ta comete violencia domestico 
como tambe e victimanan ta ser dis- 
cuti cu e partnernan den cadena hu- 
dicial den Veiligheidshuis. 


Segun e rapport, ta interesante pa 
menciona cu e top 5 delito entre 
menornan di edad tabata violencia 
publico, menasa, ofensa di soft drug, 
abuso (2:273 te 2:277 di Codigo 
Criminal); y posesion di arma di can- 
dela. 


Hortamento 
Adicionalmente, ta nota cu na 2022, 
Cuerpo Policial di Aruba (KPA) a 
registra 20 caso di hortamento, di 
cual a resolve 15. Esaki ta diferente 
di e cantidad di 41 caso registra cerca 
Ministerio Publico (OM). E diferen- 
cia aki ta bin pasobra KPA ta regis- 
tra e cantidad di incidente, mientras 
cu OM ta persigui e sospechosonan 
involucra, asina registrando e canti- 
dad di sospechoso involucra den un 
hortamento. Hopi biaha, varios sos- 
pechoso ta involucra den un solo acto 
di hortamento. Por ehemplo, un hor- 
tamento riba caya unda ta tuma for- 
sosamente un tas for di un victima, 
tambe ta keda registra pa OM como 
un caso di hortamento cu violencia. 


E cantidad registra cerca OM tambe 
ta inclui complicidad den e horta- 
mento cu violencia, como tambe e 
ofensa cu ta cay bao extorsion. 
Tambe por ta e caso cu e crimen a su- 
cede e aña prome y a gara e sospecho- 
sonan den e aña actual. 


Crimen sexual 
Den total, a registra 46 ofensa sexual 
(articulonan 2:193 te 2:215 di Codigo 
Criminal), di cual 24 tabata sospecha 
di involucra un menor di edad. Na 
2022, a desaroya guia y marco pa per- 
sigui crimennan sexual pa agencianan 


di cumplimento di ley, Corte, Funda- 
cion di Rehabilitacion y Proteccion 
Hubenil, y asociacion di abogado. 
OM ta bay aplica e guianan cu ta pro- 
vee den e directiva aki na momento 
cu ta pidi sentencia durante audienci- 
anan den corte. 


Intento di mina sistema hudicial 
E plan anual 2022 a inclui atende in- 
tento di mina nos sistema hudicial 
como un punto di enfoke. A tuma e 
prome stapnan pa establece un uni- 
dad di subversion (ondermijning- 


sunit.) Pa e proposito aki, a recluta 
un fiscal pa trata casonan di intento 
di mina sistema hudicial. E ta bay 
conta cu sosten di un secretaria le- 
gal responsable pa casonan di onder- 
mijning. Adicionalmente, tambe a 
contrata un oficial di politica pa duna 
sosten na e aspectonan di politica di 
ondermijning. Tambe e ta respon- 
sable pa e maneho administrativo pa 
cu intentonan pa mina sistema hudi- 
cial, y ta representa OM den e Grupo 
di Trabao di Maneho Administrativo 
pa Subversion (werkgroep Bestuurli- 
jke Aanpak Ondermijning.) 


Combati corupcion ta un parti inte- 
gral di un maneho efectivo pa cu in- 
tentonan pa mina sistema hudicial. E 
siguiente ofensanan criminal ta par- 
ticularmente relaciona cu corupcion: 
2:128 / 2:129 Sr, soborno activo; 
2:350 / 2:351 Sr, soborno pasivo ofi- 
cial; 
2:354 Sr, abuso di posicion; 
2:184 Sr, falsificacion; 
2:305 Sr, fraude; 


2:404 to 2:406 Sr, labamento di placa. 


Ta nota cu di e 33 sospechoso regis- 
tra, na final no a persigui 9 di nan pa 
labamento di placa sino pa otro ofen- 
sanan criminal. 


Traficacion humano 
E maneho pa cu traficacion y con- 
trabanda di persona a ser poni como 
prioridad. Na 2022, a registra un sos- 
pechoso pa e ofensa criminal di trafi- 
cacion humano, pero a cera e caso pa 
motibo di falta di evidencia. 


Investigacion 
Ministerio Publico a facilita tres stag- 
iaire di Universidad Erasmus na Hu- 
landa pa haci investigacion na Aruba. 
Un di nan a haci investigacion riba 
crimen violento hubenil na Aruba. 
E preugunta central den e investiga- 
cion aki tabata con OM y polis por tin 
un miho comprension di con hende 
jong ta bira involucra den e forma di 
criminalidad aki y con nan ta rehabil- 
ita despues di un posible castigo. Un 
miho comprension di esaki tambe 
por yuda pa preveni cu hende jong 
ta participa den e tipo di comporta- 
mento criminal aki preventivamente. 


E otro stagiaire a haci investigacion 
riba traficacion y contrabanda di per- 
sona. Pa OM, polis y gobierno, ta 
necesario pa haya informacion riba 
con e individuo y/of victimanan di 
esaki ta logra existi na Aruba y bao cua 
circunstancia. 


E di tres stagiaire a haci investiga- 
cion riba criminalnan sexual. E dis- 
ponibilidad pa reporta crimennan 
asina ta abao na momento cu nan ta 
tuma lugar den seno familiar, maske 
den añanan recien, e disponibilidad 
a aumenta. Un miho comprension 
di e causanan y e grado di e tipo di 
criminalidad aki ta bay hunga un rol 
significante den prevencion y con pa 
adresa esaki. 


OM ta anticipando e resultadonan di 
e tres proyecto di investigacion aki. 

Pueblo di Aruba tambe a disfruta di eclipse solar 


Prome, shelo a bira scur, despues 
a bin e sombranan den forma cre- 
sciente riba suelo, y finalmente un 
erupcion di grito di e multitudnan 
cu a reuni diasabra rond di e paso di 
e inusual eclipse solar “ring of fire.” 
E tabata un show espectacular pa 
miyones di persona na continente 
Americano mientras e Luna a posi- 
ciona su mes y a blokea tur luz cu 
excepcion di un circulo briyante di 
e borde di Solo. 


E evento astronomico aki a cuminsa na 
Aruba pa alrededor di 12:43pm, mo- 
mento cu e Luna a cuminsa su biahe ha- 
ciendo prome contacto cu Solo. Esnan 
observando por a bira un ‘mordi’ chikito 
di e Solo. E peak tabata pa alrededor di 
2:27pm, ora e eclipse a alcansa su cobe- 
rtura maximo pa Aruba, cu como 61% 
di e Solo tapa pa e Luna. Esaki a crea un 
figura significantemente cresciente di e 
Solo visible. Finalmente, e Luna a fi- 
nalisa su paso door di Solo pa alrededor 
di 4:02pm, marcando e fin di e evento. 


Na Aruba, hende a observa e eclipse aki 
for di varios punto, un di nan, na EPB 
Hato unda a tuma lugar e evento Aruba 
AstroFest 2023: Eclipse Edition. E As- 
troFest tabata un fiesta di ciencia unda 
esnan presente por a disfruta di varios 
instalacion y actividad. 


Muchanan hopi emociona tabata hunga 
weganan clasico ofreci pa Coder Dojo 
usando remote di Nintendo, mientras 
otronan tabata observa diferente experi- 
mento y instalacion cientifico, incluy- 
endo di abeha y di planetanan. Ademas 
tabatin cuminda y ambiente di fiesta. 


Pafo, Space and Nature Aruba Foun- 
dation tabatin varios telescop posiciona 
unda esnan presente por a observa shelo 
y ricibi informacion di con e telescop- 
nan aki ta traha. Ademas tabatin un caha 
traha special, ‘Solar Projector’ pa por 
mira e paso di e eclipse di un manera 
safe. Manera varios instancia a adverti, 
no tabata posible pa mira e eclipse di- 
rectamente sin proteccion di wowo. Es- 
aki pa motibo cu Solo ta emiti rayonan 
ultravioleta poderoso cu por causa daño 
severo na wowo. 


Tambe presente na e evento tabata e con- 
ocido cientifico Arubano, Dr. Edward 
Cheung. Bon Dia Aruba a combersa cu 
Dr. Cheung tocante su experiencia di e 
evento astronomico cu el a disfruta e bi- 
aha aki na Aruba. El a bisa cu pa e evento 
aki, tabatin “masha interes mes.” 
“Ami tabata kere cu un evento cu ta cu- 
atro ora largo, nos lo para rond, warda 
pa solo haci algo, wak e atrobe, bin pafo. 
Pero henter dia tabatin hende. Nan tur 
kier a mira e Projector.” 
E Projector en berdad a proba di ta hopi 
popular, cu un rij di hende wardando 
nan beurt pa mira e eclipse door di dje. 
“Bo ta haya un chens pa mira e Solo cu 
bo mesun wowo,” Cheung a bisa. “Y tur 
e muchanan a bisa ‘wooow!’. Mi nunca 
ta fada di e zonido ey di nan.” 


Eventonan astronomico manera un 
eclipse ta un bon oportunidad pa laga 
muchanan desaroya un interes den 
ciencia y astronomia, ya cu ta un evento 
cu probablemente nan no a yega di ex- 
perimenta, y probablemente tampoco 
lo bolbe mira te ora cu nan bira adulto. 
Cheung a bisa cu “ta tuma dies of binti 
aña prome cu un otro eclipse lo bin Aru- 
ba.” Pues ta un privilegio pa por presen- 
cia esaki. Igualmente, Cheung a bisa cu 


compara cu e ultimo eclipse total na aña 
1998 na Aruba, cual tabata “hopi leuk,” 
toch e evento e aña aki “a hacie hopi mas 
leuk pa mi, pasobra mi tabatin hopi in- 
teraccion cu e hendenan.” 


Proximo april tin un eclipse total di solo 
cu lo pasa door di Merca den e direccion 
opuesto, cuminsando na Mexico y bay 
for di Texas na New England prome cu 
caba na Canada. E eclipse aki ta bay ta 
parcialmente visible na Aruba. 


E siguiente eclipse ‘ring of fire’ ta bay ta 
na october di proximo aña na e punto 
mas sur di Sur America. Antartica ta bay 
mira un na 2026. 
Ta bay ta te 2039 prome cu otro ring of 
fire ta bay ta visible na Merca, y Alaska ta 
bay ta e unico estado den su ruta directo. 


*Cu informacion di Associated Press y 
Space and Nature Aruba Foundation. 

A fortalece compromiso pa mas sostenibilidad 
Aeropuerto di Aruba a ricibi “Green Globe Certification” 
dos aña tras di otro 


Despues cu aña pasa a bira 
e prome aeropuerto na 
mundo pa ricibi e “Green 
Globe Certification”, Aru- 
ba Airport Authority N.V. 
(AAA) a ricibi e grato no- 
ticia cu Queen Beatrix In- 
ternational Airport (Aero- 
puerto di Aruba) a ricibi 
su di dos Green Globe 
Certification riba dia 2 di 
october 2023. E pilar di 
sostenibilidad di AAA ta 
integra den cada decision 
cu nan ta tuma p’e futuro 
proyectonan. 


E certificacionnan ta un her- 
ment importante pa verifica 
si e esfuersonan di e compa- 
nia ta en berdad resulta den 
operacion mas sostenibel, tin 
un impacto den obhetivonan 
di e Sustainable Develop- 
ment Goals (SDGs) di nos 
pais y si ta contribui na un 
miho mundo. 


Pa aña 2023, AAA a pasa door 
di un desktop-based audit 
realisa pa un assurance audi- 
tor independiente pa bolbe 
logra obtene e certificacion di 
Green Globe. Esaki ta un di e 
programanan di certificacion 
lider den operacion y maneho 


sostenibel di biahe y turismo 
rond mundo y AAA ta masha 
orguyoso di sigui fortalece 
su esfuersonan sostenibel pa 
medio di e standardnan mas 
halto di certificacion. 


E audit di e aña aki a inclui un 
total di 56 criterio enfoca riba 
un maneho sostenibel, socio- 
economico, patrimonio cul- 
tural y medio ambiente. AAA 
a implementa rapportnan adi- 
cional di “Greenhouse Gas 
emissions” (GHG), incluy- 
endo tur biahe relaciona cu 
negoshi, monitoreo continuo 
y maneho actualisa. Ade- 
mas, Wings of Hope di AAA 
a ehecuta diferente proyecto 
comunitario anual basa riba 
SDG di Nacionnan Uni, cu e 
meta di haci un impacto posi- 


tivo den comunidad. 
Birte Pelayo, CEO di Green 
Globe, a felicita Aruba Air- 
port Authority N.V. pa e cer- 
tificacion bisando cu: “Como 
e unico aeropuerto certifica 
den sostenibilidad di Green 
Globe, nos ta mira Aruba Air- 
port Authority N.V. (AAA) 
como un lider na nivel inter- 
nacional y den Caribe. Sea ta 
pa su mas reciente organisa- 
cion di e Global SDG Action 
Week of nan compromiso 
pa tur e all ground equip- 
ment funciona cu non-fossil 
fuel energy pa 2030, AAA ta 
aporta na vision y accion pa 
su compromiso di logra un 
gran mehoracion ambiental y 
social.” 


“Ta 
nos 
responsabilidad 


como aeropuerto pa lidera 
cu ehempel y minimalisa nos 
impacto ambiental door di 
tuma decision mas sostenibel 
den nos procesonan di tuma 
decision, nos operacionnan 
y encurasha e comunidad di 
aeropuerto pa ta mas involu- 
cra den proyectonan comuni- 
tario cu tin un impacto posi- 
tivo pa Aruba”, asina Chris- 
tine Kaarsbaan-Leo, Sustain- 
ability & Health Manager na 
AAA, a duna di conoce 


Angeline Flemming, Direc- 
tor of Health, Safety and Sus- 
tainability na AAA, a expresa 
cu: “Aeropuerto ta com- 
prometi pa continuamente 
mehora nos operacionnan, 
curasha nos personal y so- 
cionan pa impulsa iniciativa 
mas sostenibel y hunto bira 
e aeropuerto lider den region 
conoci pa nos esfuersonan 
sostenibel. AAA ta orguyoso 
di logra e Green Globe Cer- 
tification pa di dos aña y esaki 
ta testimonio di e trabou duro 
como ekipo.” 


Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 25 


diferente aerolinea operando 
pa Aruba contribuyendo na 
mas cu 2.5 miyon pasahero 
pa aña (prome cu COVID) y 
cu buelonan pa 28 diferente 
destinacion rond di mundo. 
AUA Airport ta opera stabiel 
cu mas di 95% di su bishitan- 
tenan cu ta bin pa vakantie 
di cual 75% ta for di Merca 
y Canada, 15% for di Latino 
America, 6% for di Europa y 
4% for di Antia Hulandes te 
cu augustus 2023. 


AUA Airport ta reconoce cu 
esaki ta danki na e economia 
stabiel, clima politico, hospi- 
talidad, populacion diversi- 
fica y siguridad general di nos 
isla. AUA Airport ta sigui ex- 
pande y mehora su facilidad- 
nan pa mantene su posicion 
como un di e aeropuertonan 
mas innovado den region. 


Conoce mas di loke ta pas- 
ando na AUA Airport door 
di bishita www.airportaruba. 
com y connecta cu AUA air- 
port riba Twitter.com/Aru- 
ba_Airport, 
Facebook.com/ 
ArubaAirport, 
Instagram. 
com/arubaairport/ y Linke- 
din.com/ArubaAirport. 


Minister di Enseñansa a realisa un recorido riba e campus 
di Educacion Profesional Intermedio (EPI) 


Diabierna mainta, Min- 
ister di Enseñansa y De- 
porte, Endy Croes a haci 
un bishita oficial na Co- 
legio EPI. Colegio EPI ta 
prepara nos hobennan pa 
drenta mercado laboral. 


Actualmente, EPI ta conta cu 
1644 studiante. Na yegada 
directora Sra. Ankie Danker 
y staf di Colegio EPI a duna 
mandatario di Enseñansa y 
Deporte un caluroso bonbini 
na e scol. 


Croes a ricibi un presenta- 
cion amplio di unda EPI ta na 
e momento aki y unda nan 
kier bay cu e scol. Directora 
Sra. Ankie Danker a presenta 
e vision y dialoga riba algun 
inkietud, entre otro, cierto 
mantencion y cu a tuma con- 
tacto cu DOW. Croes a com- 
parti un momento ameno cu 
e “unit mangers” di Colegio 
EPI y cera conoci cu e staf y 
docentenan di e scol. Despu- 
es, Croes a haya un recorido 
di e scol unda a bishita e sec- 
tor di Ciencia y Tecnologia, 
Economia, Salubridad y Ser- 


vicio y Hospitalidad y Turis- 
mo. E mandatario a presencia 
con e alumnonan ta ricibi les 
y practica. 


Minister Endy Croes a enfati- 
sa cu ta di vital importancia 
pa estrecha e comunicacion 
entre Ministerio di Ense- 
ñansa, staf, “unit manager” y 
docentenan di EPI. Hunto 
nos tin cu traha pa logra e bi- 
enestar di e alumno. Tambe, 
nos tin cu analisa e necesi- 
dad di e mercado laboral, pa 
asina ahusta e estudionan. Na 
e momento aki EPI ta ofrece 
diescinco (15) estudio na e 
necesidad di e mercado lab- 
oral. 


Pa conclui, Croes a indica cu 
EPI ta riba un bon caminda. 
E ta gradici e directora, staf, 
docente- y alumnonan pa e 
caluroso recepcion. Alabes 
ta desea e docente- y alum- 
nonan un exitoso aña escolar 
2023 – 2024. Conta cu sosten 
di Gabinete Wever-Croes II 
pa hunto nos saca e scol aki 
padilanti. 

Enfermero no ta sospechoso mas di asesina 
algun di su pashentnan di Covid 


(NLTimes) – Ministerio 
Publico (OM) no ta sospe- 
cha mas enfermero Theo- 
door V. di Veenhuizen di 
ta involucra den e morto 
di algun di su pashentnan 
di Covid-19 na Wilhelmi- 
na Hospital Assen (WZA). 
Autoridadnan lo investiga 
su rol den varios otro caso, 
segun OM a skirbi den 
un carta na e famila di e 
fayecidonan, RTV Dren- 
the a reporta. 


OM pronto lo informa e fa- 
miliarnan den cua e dos gru- 
po nan sernan keri ta cay. E 
famia por scoge si nan kier e 
informacion aki via un carta 
of den un combersacion cu 
OM. Sebas Diekstra, aboga- 
do di victima representando 
varios familiar den e caso aki, 


a confirma cu su clientenan a 
ricibi e carta. “E periodo re- 
cientemente tabata un desafio 


y incierto pa e familiarnan cu 
un sospechoso cu a ser laga 
den libertad y documentonan 


medico cu no a ser comparti 
cu OM,” Diekstra a conta e 
noticiero. “Nan ta special- 


mente spera cu mas claridad 
lo bira disponibel tocante e 
fayecimento di nan sernan 
keri.” 
Polis a aresta Theodoor V. 
den april despues cu apar- 
entemente el a confesa na su 
coleganan di GGZ na Dren- 
the cu el a hunga un rol den e 
fayecimento di su pashentnan 
cu tabata den e departamento 
di pulmon di WZA durante e 
pandemia di coronavirus cu a 
tuma luga recientemente. 


OM a sospecha su persona ta 
involucra den e fayecimento 
di por lo menos 20 pashent. 
Actualmente e no ta bao de- 
tencion sinembargo ta sigui 
considera su persona un po- 
sibel sospechoso den algun 
otro casonan cu lo sigui in- 
vestiga. 


Polis ta investigando varios morto sospechoso na cas di cuido 


(NLTimes) – Polis ta in- 
vestigando varios morto 
sospechoso na e cas di 
cuido Cleijenborch den 
Zeeland cu a tuma luga 
entre 2019 y 2023. E inves- 
tigacion di escala grandi 
ta enfoca riba si un em- 
pleado a hunga un rol den 
e fayecimento di e clien- 
tenan aki, PZC a reporta 
basa riba su propio inves- 
tigacion. 


Polis a lansa e investigacion 
prome cu zomer. Investi- 
gadornan a cuestiona em- 
pleadonan extensamente y 
ex-empleadonan di Cleijen- 
borch den simannan recien. 
Segun PZC, Cleijenborch 
su empleadonan a ripara cu 
un colega tabata remarcable- 
mente varios biaha e ultimo 
persona presente prome cu 
residentenan a fayece den un 
departamento unda hende di 
edad avansa cu demencia ta 
biba. Empleadonan a papia di 
nan sospecha entre nan mes 
y e señalnan eventualmente 
a yega maneho. E maneho 


di Cleijenborch a suspende 
e empleado en cuestion na 
maart y a pidi un agencia 
externo conduci un inves- 
tigacion di integridad con- 
tra e empleado y a informa 
tambe Inspectorado di Salud 
y Hubentud. 


Resultado di e investigacion 
inicial a causa cu Cleijen- 
borch a reporta nan sospecha 
na polis. Polis awo ta inves- 
tigando si e dunado di cuido 
en cuestion tabatin un rol 
den varios morto. E emplea- 
do te ainda no a ser designa 
como sospechoso y no a ser 
deteni tampoco. 


Polis y Ministerio Publico 
(OM) a confirma e investiga- 
cion na PZC pero no kier a 
duna mas comentario. “Polis 
su investigacion ta mas tanto 
dirigi na determina si ofensa 
criminal a keda cometi y si 
por conecta un sospechoso na 
nan. Si esaki ta e caso, y ofen- 
sanan criminal a keda cometi, 
e investigacion lo continua. 
Si no, esaki lo ser cera,” voc- 


ero di polis a declara. 


Jolanda 
Meijer, 
director 
di Stichting Ouderenzorg 
Noord-beveland, cual ta in- 
clui Cleijenborch, tampoco 
no kier a duna e corant mas 
detaye. “Hopi investigacion 
ta andando te ainda. Mi no 
ta permiti pa y no por pro- 


vee mas informacion. Clara- 
mente, mi ta realisa cu esaki 
ta trece dilanti varios pre- 
gunta. Pero mi lo por provee 
mas informacion ora cu esaki 
bira posibel.” Cleijenborch a 
informa su empleado, cliente 
y nan miembronan di famia 
di e situacion. 


Mas o menos 80 ciudadano 
ta biba na Cleijenborch. Nan 
tin demencia of incapacidad- 
nan fisico. E institucion tam- 
be ta provee cuido y ayudo 
domestico pa personanan cu 
ta biba na cas. Nan facilidad 
ta duna cuido na mas o me- 
nos 130 persona. 

Agencianan di autoridad na Corsou ta luchando cu escasez di empleado 
y falta di recurso moderno 


(CuraçaoChronicle) – Po- 
lis di Corsou y Landsre- 
cherche ta enfrentando 
un escasez di recurso in- 
vestigativo moderno, po- 
tencialmente 
causando 
atraso innecesario den in- 
vestigacionnan criminal. 
Esaki ta loke un estudio 
conduci pa Conseho pa 
Aplicacion di Ley a revela, 
cual a evalua e eficiencia 
di e proceduranan investi- 
gativo riba e isla. 


E ausencia di hermentnan 
investigativo actualisa y mod- 
erno actualmente ta ser mit- 
iga pa sosten for di e ekipo 
di investigacion conhunto 
conoci como Recherche Sa- 
menwerkingsteam (RST) y 
Koninkrijk Marechaussee. E 


cuadro lega na Corsou ta in- 
clui provisionnan declarando 
cu casonan criminal mester 
keda procesa dentro di un 
tempo rasonabel. Esaki tin e 
intencion di sigura cu ambos 
victima y sospechoso expe- 
riencia husticia dentro di e 


sistema legal. 


Sinembargo, e estudio a reve- 
la cu no tin un politica estab- 
leci cu ta delinea e duracion 
premira di e casonan criminal 
di e agencianan investigativo 
manera Ministerio Publico 


(OM), Polis di Corsou, Land- 
srecherche y RST. Mientras 
cu tin comitenan dentro di e 
sistema hudicial cu ta moni- 
tor e progreso di investiga- 
cionnan criminal, esaki ta ser 
mira como un paso positivo 
di parti di e Conseho. 


Un desafio significante ta 
aparenta di ta e capacidad 
di empleado, specialmente 
dentro di e Landsrecherche, 
unda un escasez di empleado 
tin impacto negativo riba e 
proceso di casonan criminal. 
Pa atende e escasez aki, polis 
ta ricibi sosten for di RST y 
Koningkrijk Marechaussee. 
Ademas, tin un falta severo 
di recursonan investigativo 
moderno dentro di polis y e 
agencia. E Conseho a enfati- 


sa e necesidad di sigura cu e 
agencianan di investigacion 
ta consistentemente ekipa cu 
e hermentnan apropia. 


E Conseho tambe a observa 
cu e organisacionnan di in- 
vestigacion no ta mantene e 
recordnan consistente di e 
entrada y salida di casonan 
criminal, resultando den un 
duracion exacto desconoci 
di e proceso di e caso. Con- 
secuentemente, a urgente- 
mente recomenda pa docu- 
menta e data aki sistematica- 
mente. E ausencia actual di 
e data aki ta mira como un 
deficiencia significante den e 
sistema di investigacion. 


Corsou ta sigui actua den violacion di derechonan di mucha 


(CuraçaoChronicle) 
– 
Corsou ta sigui viola e 
derechonan di muchanan 
door di separa muchanan 
Venezolano for di nan 
mayornan. Human Rights 
Defense Curaçao a repor- 
ta cu te hasta un baby cu 
tin apenas un aña y ainda 
ta bebe lechi di pecho a 
ser separa for di su mama 
detenido. 


En total, e sistema di husti- 
cia a separa 4 mucha for di 
nan mayornan, incluyendo e 
baby. Tres di nan, di 5, 6 y 10 
aña di edad, actualmente ta 
na un shelter. Sinembargo e 
mayornan no por ta cu nan. 


Nan a ser intercepta pa War- 
da Costa dia 21 di september. 
Ora cu dos mama a aparece 
na warda di polis di Rio Ca- 
nario alrededor di 10or di 
mainta, e muchanan tabata 


sushi, nan tabata hole pishi 
y tabata bisa cu nan tin ham- 
ber entre lagrima. E mama- y 
tatanan a keda aresta, pero 
laga den libertad e siguiente 


dia. Autoridadnan a duna or- 
den pa laga nan yiunan atras. 


E mama di e mucha di 5 aña 
tambe ta deteni. El a otorga 


su omo y tanta e autoridad 
(voogd) pa cuida e mucha 
mientras cu e ta permanece 
den detencion. Ayera nan kier 
a bay busca e mucha, sinem- 


bargo Ministerio di Husticia 
ta insisti den conduci un in- 
speccion di e cas y prepara un 
reportahe prome cu permiti 
esaki. 


Siman pasa, corte fuerte- 
mente a critica gobierno di 
Corsou, declarando cu gobi- 
erno a actua fuera di ley pa 
medio di separa dos otro mu- 
cha for di nan mayornan, un 
violacion cla di Convenio In- 
ternacional tocante Derecho 
di Muchanan (CRC). 


Loke ta preocupa e corte par- 
ticularmente ta cu gobierno 
di Corsou no a procesa e re- 
unificacion di e famia manera 
ta rekeri den articulo 10 di 
CRC y no a revela e menor- 
nan su paradero na e abogado 
ni e voogdnan. E dos mucha 
en cuestion a keda inmedi- 
atamente reuni cu nan may- 
ornan despues di e veredicto. 


Falta alarmante di conocemento financiero na Corsou 


(CuraçaoChronicle) – Tin 
un deficiencia alarmante 
den conocemento finan- 
ciero na Corsou, resul- 
tando den problemanan 
financiero serio. Investig- 
acion conduci pa Jasmira 
Wiersma a indica cu varios 
residente tin un falta fun- 
damental di comprende- 
mento di conceptonan fi- 
nanciero. 


Wiersma, ken tin un doc- 
torado den economia for di 
Universidad di Groningen, 
a examina comportamento 
financiero, conocemento fi- 


nanciero y salud di hende, cu 
un enfoke specifico riba Cor- 
sou y Hulanda. Su investiga- 
cion ta titula “Unlocking the 
Key to a Better Life; 3 Essays 
on Financial Behavior, Fi- 
nancial Literacy and Health.” 


Solamente 50 porciento di e 
participantenan ta compro- 
nde completamente e con- 
cepto di interes. Wiersma a 
enfatisa cu e necesidad pa 
educacion financiero, special- 
mente pa gruponan vulnera- 
bel ta grandi. “Provee infor- 
macion riba conceptonan fi- 
nanciero, incluyendo interes, 


ta esencial pa tuma decision- 
nan financiero bon informa. 
E falta di comprendemento 
ta causa situacionnan prob- 
lematico di debe, pa motibo 
cu hende ta saca prestamo sin 
realisa cu nan tin cu paga in- 
teres,” Wiersma a splica. 


E investigador ta boga pa un 
strategia nacional pa educa- 
cion financiero dentro di e 
sistema educacional pa asina 
pone conocemento finan- 
ciero den hobennan for di 
trempan. 

IMF ta urgi Hulanda aumenta construccion di vivienda 


(NLTimes) – Fondo Mon- 
etario Internacional (IMF) 
un biaha mas ta enfatisan- 
do e necesidad pa Hulan- 
da acelera e construccion 
di vivienda. Segun Alfred 
Kammer, Director di De- 
partamento Europeo na 
IMF, e escasez di vivienda 
ta nifica cu personanan 
hoben na varios pais Eu- 
ropeo, incluyendo Hulan- 
da, ta cada biaha menos 
apto pa cumpra cas. 


Experto di IMF a declara du- 
rante IMF su reunion anual 
na Marrakech cu e situacion 
aki ta afecta poblacionnan ur- 
bano y ta dañino pa e econo- 
mia. El a enfatisa cu, a pesar 
di aumento riba e prijs di 
vivienda den añanan recien, 
tabatin un limite den con- 
struccion nobo den varios 
pais Europeo. E ta kere cu 
construccion mester ta un 
“prioridad” awo. 


Kammer ya caba a urgi Hu- 


landa aumenta e suministro 
di vivienda durante aña pasa 
su reunion anual di IMF. 
E tempo ey, el a señala cu e 
prijsnan halto di vivienda 
Hulandes no por ser husti- 
fica solamente pa e tarifa di 
interes abao hipoteca. 


Aña pasa a mira un reduccion 
den prijs di vivienda, influen- 
cia pa aumento den tarifa di 
hipoteca. Sinembargo, e re- 
duccion aki a caba y e prijsnan 
ta stabilisando cu un moda di 
aumento. IMF ta kere cu e 
cambio aki ta grandemente a 
causa di e suministro limita 
di vivienda disponibel. 


Miembronan di GroenLinks y PvdA ta vota pa inclui abolicion di 
monarkia den programa di eleccion 


(NLTimes) – Miembronan 
di GroenLinks y PvdA a 
vota riba diasabra pa in- 
clui abolicion di e monar- 
kia constitucional den nan 
partido su programa di 
eleccion conhunto. 


E amienda proponi a ser 
adopta cu net mas cu 52 por- 
ciento di e voto durante con- 
greso di eleccion pa e aliansa 
na Rotterdam. Defendiendo 
e amienda, nan a describi e 
monarkia y e principio di 
sucesion hereda como un 
“sistema bieu di falta di igual- 
dad.” Nan a señala e varios 
miyones anual aloca sola- 
mente pa e cas Real, argu- 
mentando cu e fondonan aki 
por ser usa riba e hendenan 
den gran necesidad. Algun a 
enfatisa e afiliacionnan Nazi 
di Prins Bernhard of e pasado 
colonial di e Cas di Oranje- 


Nassau cu a genera gran parti 
di su rikesa. Rey Willlem Al- 
exander su cerbes conhunta- 
mente cu lider Ruso Vladimir 
Putin durante Sochi Olym- 
pics na aña 2014 tambe a keda 
menciona. 


Esnan den oposicion a en- 
fatisa e importancia di histo- 
ria y e rol simbolico di e cas 


real. Nan a adverti cu “nos 
lo a tin President Rutte pa 
e ultimo 12 aña,” ta un di e 
remarcanan cu a haci. E au- 
tornan di e programa di elec- 
cion a descurasha pa acepta 
e amienda. Nan ta kere cu e 
proposicionnan actual, den 
cual Rey Willem-Alexander 
ta asumi un rol puramente 
ceremonial y ta cuminsa paga 


impuesto tabata suficiente. 


Candidato top, Frans Tim- 
mermans a expresa su satis- 
faccion cu con cas Real ta rep- 
resenta Hulanda den exterior. 
E ta respeta e miembronan su 
deseo, pero a enfatisa cu “es- 
aki no ta mi prioridad.” Otro 
proposicionnan cu a busca 
manera pa pusha e programa 
na un banda mas iskierdista 
cu e partido a desea, manera 
e abolicion di e deducibel di 
seguro di salud y provee un 
ingreso basico incondicional 
pa tur hende, no a keda apro- 
ba. Un amienda pa transport 
publico gratis tambe a keda 
rechasa. 


Despues 
di 
e 
congreso, 
Miembro 
di 
Parlamento 
Kauthar 
Bouchallikht 
di 
GroenLinks a anuncia cu e 
lo retira for di e lista di can- 


didato a causa di desacuerdo 
tocante e situacion na Israel. 
E ta kere cu mientras no por 
nenga Hamas su “accionnan 
hororoso,” ta esencial pa 
compronde su origen den e 
politicanan di e gobierno di 
Israel, cual varios Israelita y 
personanan Hudiu no ta sos- 
tene. 


Despues di e atake di Hamas 
na Israel diasabra ultimo y 
Israel su respuesta na esaki, 
lider di GroenLinks, Jesse 
Klaver a señala cu Israel tin e 
derecho di “proteha su mes”. 
Riba diaranson, 3 miembro 
di GroenLinks/PvdA a pidi 
pa coreccion den nan de- 
claracion di “defensa propio” 
tocante Israel den un carta cu 
a manda na directiva di e par- 
tidonan. 


Servicio Secreto Hulandes a faya di comparti informacion di menasa 
riba activista Irani asesina 


(NLTimes) – Servicio di 
inteligencia 
Hulandes, 
AIVD tabatin informa- 
cion tocante un menasa 
serio contra Ahmad Mola 
Nissi, un oponente di regi- 
men Irani kende a ser ase- 
sina na Den Haag na 2017, 
pero a faya di comparti es- 
aki cu Ministerio Publico 
(OM.) E revelacion aki ta 
bin di un investigacion di 
Argos y Follow the Money 
publica diasabra. 


Nissi, kende tabata opone 
e regimen Irani, a huy na 
Hulanda na 2005. E tabata 
activo den e hala politico di 
Asmla, un movemento cu 
ta promove e derechonan di 
pueblo Ahwazi di Khuzestan. 
Sinembargo, regimen Irani ta 
clasifica Asmla como un or- 


ganisacion terorista. 


A asesina Nissi pafo di su cas 
na Den Haag na november 
2017. Pregunta a bin dilanti 
tocante kico Hulanda lo por 
of mester a sa conduciendo 


na e asesinato. Famia di Nis- 
si ta bisa cu e tabatin miedo 
pa su seguridad y a alega cu 
autoridadnan Hulandes no a 
proteg’e adecuadamente. 


E investigacion di Argos y 


Follow the Money a revela 
cu mientras cu AIVD tabatin 
informacion tocante menasa 
contra Nissi, nan no a com- 
parti esaki. Respondiendo na 
un keho for di familiarnan di 
Nissi, AIVD a admiti cu nan 


lo mester a transmiti e infor- 
macion na OM. 
Segun e investigacion, AIVD 
a informa viuda y yiunan di 
Nissi cu lo por a preveni e 
asesinato cu miho protec- 
cion. Nan tambe a menciona 
cu inicialmente no a tuma 
accion pa motibo cu no a 
considera cu e menasa tabata 
concreto. 


Abogadonan di e famia a con- 
firma e hallazgonan aki. “Nos 
ta conclui cu a nenga un me- 
dida protectivo pa Ahmad 
Mola Nissi cu posiblemente 
por a scapa su bida,” segun 
Barbara van Straaten, abo- 
gado di e famia. Segun Van 
Straaten, e famia ta hay’e ‘in- 
comprendible’ cu AIVD no a 
haci mas pa adverti Nissi to- 
cante e menasa. 

Argentina: Fiscal ta entama caso contra candidato Javier Milei 
dianan prome cu eleccion 


(AP) — Un fiscal a entama 
un caso criminal durante 
weekend contra e princi- 
pal candidato den elecci- 
on presidencial e luna aki 
na Argentina, acusando 
Javier Milei di intencio- 
nalmente causa un caida 
den moneda Argentino na 
momento cu el a curasha 
ciudadanonan pa no spaar 
den pesos. 


Milei a denuncia e movida 
como persecusion politico 
apenas algun dia prome cu e 
voto dia 22 di october. 


Presidente Alberto Fernan- 
dez a haci un yamado pa in- 
vestigacion den un keho en- 
trega diaranson, bisando cu e 
candidato derechista populis- 
ta tabata purbando di spanta 
publico y cu su accionnan ta- 
bata un “atake severo contra 
sistema democratico.” 


Fiscal Franco Picardi riba 
diabierna a referi un caso 
criminal na un hues federal, 
bayendo for di acusacion di 
Fernandez cu Milei y otro 
candidatonan den su partido 
tabata incitando miedo pu- 
blico – un cargo cu ta carga 


posible castigo di hasta seis 
aña den prison. Hues federal 
Maria Servici mas laat ta bay 
dicidi si tin suficiente eviden- 
cia pa acusacion formal. 


Milei ta considera como lider 
den eleccion dia 22 di october 
despues di a sacudi e panora- 
ma politico Argentino na mo- 
mento cu inesperadamente el 
a ricibi mayoria di voto den 
primaria na augustus, cual ta 
ser mira ampliamente como 
un encuesta masivo di pref- 
erencia di votadornan. 


El a rechasa e caso criminal 
diabierna, caracterisando e 


fiscal como un aliado di go- 
bierno y bisando cu Picardi 
ta “persiguiendo e opcion 
politico mas vota pa pueblo 
Argentino.” Den un post riba 
rednan social, Milei a agrega: 
“Nada ta bay preveni a sota 
cu nos ta bay duna nan na e 
urnanan.” 


Den un conferencia di prensa 
anteriormente siman pasa, 
Milei a bisa cu esnan cu ta 
critik’e t apurbando di “tacha 
e proceso electoral of hasta 
forsosamente prohibi e forsa 
politico mas popular... paso- 
bra nan sa nos ta apenas algun 
punto leu di gana.” 


Den su keho inicial, Fernan- 
dez a cita un entrevista di ra- 
dio dialuna den cual Milei a 
recomenda pa Argentinonan 
no renoba deposito di tasa 
fiho den e moneda local, 
bisando cu e “peso ta e mone- 
da emiti pa e politico Argen- 
tino, y pa e motibo ey e no ta 
bal nada.” 
Otro miembro di partido di 
Milei, auto-describi como 
libertario, un candidato pa al- 
caldia di Buenos Aires, tambe 
a haci yamado pa e ciudada- 
nonan bandona e peso. “Awe 
mas cu nunca: no spaar den 
pesos,” Ramiro Marra a skir- 
bi riba rednan social diamars. 


Marra y Agustin Romo, un 
candidato pa legislatura di 
provincia Buenos Aires den 
partido La Libertad Avansa, y 
tambe tabata inclui den e caso 
di e fiscal. 


Hopi rival di Milei ta culp’e 
pa e depreciacion skerpi di e 
peso, cu a perde 10 porciento 
di su balor durante ultimo 
siman. E asina-yama tasa 
blauw, manera ta conoce e 
bolsa di balor informal, a al- 
cansa un peak di 1,050 peso 


pa dollar Mericano diamars, 
un aumento skerpi for di e 
880 peso e siman anterior. 
Despues a modera e aumento 
aki y a termina e siman rond 
di 980 peso pa un dollar. 


Control stringente di capital 
ta nifica cu acceso na e bolsa 
di balor oficial, cual actual- 
mente t apone un dollar na 
367 peso, ta extremadamente 
limita. 


Milei ta un candidato fuerte- 
mente 
anti-establecimento 
cu a bisa cu e respuesta pa e 
inflacion di Argentina, cu ta 
core alrededor di 140% pa 
aña, ta pa dolarisa e econo- 
mia. Recientemente el a sug- 
eri cu e depreciacion skerpi 
di e pso por ta conveniente 
pa su eventual presidencia. 
“Mas halto e prijs di e dol- 
lar, mas facil ta pa dolarisa,” 
Milei a bisa anteriormente e 
luna aki. 


Encuesta ta mustra cu Milei 
ta liderando e carera presi- 
dencial maske no ta parce cu 
e tin suficiente voto pa gana 
sin un segundo vuelta prox- 
imo luna. 


Guatemala: Hackernan ta ataca website di gobierno 
den sosten di protesta pro-democracia 


(AP) — Den loke auto- 
ridadnan Guatemalteco a 
describi como un inciden- 
te di seguridad nacional, 
hackernan afilia cu e gru- 
po activista Anonymous a 
deshabilita varios website 
di gobierno riba diasabra. 


E atakenan tabata den sosten 
di manifestacionnan lidera pa 
organisacionnan indigena na 
e pais Centro Americano. 
Pa casi dos siman, manifes- 
tantenan ta bin exigiendo 
retiro di Procurador Gen- 
eral Guatemalteco, Consuelo 
Porras, bisando cu el a purba 
di socava e voto popular cu 
haci e progresivo Bernardo 
Arevalo presidente electo. 


Den un post riba e red so- 
cial X, anteriormente conoci 
como Twitter, e hackernan 
bao di e nomber di cuenta @ 
AnonGTReloaded a anun- 
cia: “Dia 14 di october awo 
#Anonymous ta bay ataca 
gobierno di Guatemala, pero 
e biaha aki nos no ta bin nos 
so.” 
E hackernan a ataca web- 
sitenan di gobierno cu fluho 
di trafico automatisa te cu 


nan a crash, un tecnica conoci 
como ddos (distributed deni- 
al-of-service) attacks. 


Paginanan web pa e brasa hu- 
dicial di Guatemala, departa- 
mento di Agricultura y Sec- 
retaria General di e presiden- 
te a bira victima, entre otro. 
Algun pagina a keda reintegra 


rapidamente, pero otronan a 
keda fuera di servicio. 
Autoridadnan Guatemalteco 
a bisa cu e hacking ta un 
asunto di “seguridad nacio- 
nal” y nan ta respondiendo. 


E atakenan ta yega despues di 
13 dia di protesta y blokeo di 
caminda. Miles di indigena a 


exigi renuncia di tanto Por- 
ras, fiscal Rafael Curruchiche 
y Cinthia Monterroso como 
tambe hues Fredy Orellana, 
acusando nan di pone de- 
mocracia di e pais den peliger. 


E manifestantenan ta in- 
sisti cu despues di victoria 
di Arevalo den e eleccion na 


augustus, Porras a inicia un 
reto anti-democratico contra 
Arevalo, su partido iskierdista 
Movimiento Semilla, y auto- 
ridadnan electoral. 


Un representante di Anony- 
mous involucra den e atake 
cibernetico, kende a bay di 
acuerdo pa papia di e hacking 
solamente si e no keda iden- 
tifica pa evita repercusionnan 
legal, a bisa: “Tur loke nos ta 
haci ta pa sostene humanidad, 
y awo na Guatemala, den sos- 
ten di e hende cu ta riba caya 
luchando contra corupcion y 
impunidad.” 


Tambe 
diasabra 
mainta, 
Miguel Martinez, ex-oficial 
y amigo personal di actual 
presidente, Alejandro Giam- 
mettei, tabata rondna pa un 
grupo di manifestante mien- 
tras agentenan di seguridad a 
escolt’e for di un misa na An- 
tigua, Guatemala. 
Den imagennan cu a post 
riba rednan social, e manifes- 
tantenan tabata parce di acusa 
Martinez di corupcion. Actu- 
almente no ta conoci cu e ta 
bao investigacion di OM. 

Puerto Rico: Empleadonan di Triple-S Salud miembro di sindicato UGT 
ta convoca manifestacion 


(ElNuevoDia) 
– 
Presi- 
dente di Union General 
de Trabajadores (UGT), 
Edwin Mendez Cardona 
a anuncia diasabra cu tra- 
hadonan di Triple-S Salud 
a aproba, mediante vota- 
cion, pa realisa un mani- 
festacion awe dialuna 16 
di october, for di 11:30 di 
mainta, despues di resalta 
cu e compania presun- 
tamente no a cumpli cu 
varios acuerdo cu a haci 
durante e negociacion di e 
convenio colectivo. 


Edwin Mendez Cardona, ken 
ta representa 480 empleado di 
Triple-S Salud, a indica me- 
diante declaracionnan por 
escrito cu e manifestacion ta 
bay tuma luga dilanti oficina 
corporativo di e seguro. 
Mendez Cardona a resalta 
den e documento cu e ger- 
encia di Triple-S Salud “no a 


respeta e acuerdonan haci na 
mesa di negociacion di e con- 
venio colectivo” celebra dia 
20 di juni di e aña aki. 


“Mirando e escenario aki, di- 
asabra mainta e trahadonan 
di Triple-S Salud a reuni y 
a vota pa inicia un trayecto 
di lucha cu lo cuminsa awe, 
dialuna, 16 di october for di 
11:30 di mainta na e edificio 
central di Triple-S,” e docu- 
mento ta indica. 


Di su banda, vocero di e sin- 
dicato, Juan Cortes Valle a 
bisa El Nuevo Dia cu e acu- 
erdo principal cu cual Triple- 
S Salud supuestamente no ta 
cumpliendo, ta e retroactivi- 
dad di e aumento di e prome 
aña di e convenio cu a acorda 
dia 1 di maart di e aña aki. 


Ademas, el a sostene cu ta 
violando articulonan tocante 


garantianan minimo di tra- 
bao, procedementonan di 
promocion, traslado, labor 
interno y uso y custumber. 


Aunke comite di e sindicato y 
comite di e compania di se- 
guro a alcansa un acuerdo dia 
20 di juni, e proceso di nego- 
ciacion a cuminsa na october 
di aña pasa, Cortes Valle a se- 
ñala. 
Segun e vocero, di e grupo 
gerencial di Recurso Hu- 
mano di Triple-S Salud a 
afirma cu nan ta bay redacta 
e documento preliminar di 
e acuerdonan. No obstante, 
despues di no a ricibi esaki, 
UGT a tuma e decision pa 
sostene entre final di augus- 
tus y comienso di september 
un reunion cu e personal di 
recurso humano. 


“Eynan nos a ripara cu nan 
no tabata respetando e acuer- 


donan cu nos tabatin y cu ta- 
bata treciendo un documento 
cu propuesta di Triple-S cu 
no a wordo negocia y cu a 
bandona den e proceso di ne- 
gociacion unabes e sindicato 
a establece un posicion to- 
cante e propuesta aki,” e vo- 
cero a señala. 


Di su banda, Ilia Rodriguez, 
principal oficial di Talento y 
Administracion di e compa- 
nia di seguro, a expresa me- 
diante declaracion por escrito 
cu e proceso di negociacion 


no a termina. 
“Responsablemente, nos a 
manda y dialoga fechanan 
cu e sindicato pa continua e 
negociacion, sinembargo, te 
cu e momentonan aki nos 
no a ricibi respuesta. Specifi- 
camente nos a sugeri na Sr. 
Juan Cortes, representante 
di e sindicato encarga cu e 
proceso, e dianan 14 of 28 di 
october 2023 y/of 4 0f 11 di 
november 2023, y nos no a 
ricibi ningun reaccion te cu 
aworaki.” 


Venezuela: Ta calcula un 
participacion den eleccion 
primaria di por lo menos 1.5 
miyon persona 


(ElNacional) – Partici- 
pacion den eleccion pri- 
maria opositor programa 
pa diadomingo 22 di oc- 
tober ta calcula cu por 
alcansa por lo menos 1.5 
miyon di persona, segun 
a comenta Feliz Seijas, di- 
rector di compania di en- 
cuesta Delphos. 


Durante un entrevista cu pe- 
riodista Vanessa Davies, den 
su programa “Por donde va- 
mos” di Union Radio, e ex- 
perto a destaca e crecemento 
significativo di Maria Corina 
Machado. 
El a indica cu e candidata di 
Vente Venezuela ta sigui den 
posicion manera e candidato 
principal faborito pa gana 
eleccion primaria. 


“Nos ta papiando di 48% di 


apoyo y e candidato cu tabata 
su tras mas cerca, cu tabata 
Capriles, tabata na 6%-7%. 
Entre e grupo cu ta sigur cu 
ta bay eleccion primaria, e 
cifra ta amplia na 70%-74% 
cu lo vota pa Maria Corina 
Machado,” Seijas a agrega. 


Di mesun manera, el a señala 
cu e rango di participacion 
den eleccion primaria lo por 
fluctua entre 1.5 y 2.9 miyon 
persona, locual ta considera 
un cantidad significativo te- 
niendo na cuenta e magnitud 
di e acontecimento crucial 
aki pa oposicion Venezolano. 


Den eleccion primaria oposi- 
tor, 10 aspirante lo enfrenta, 
10 aspirante cu ta spera pa 
wordo eligi pa representa e 
oposicion den eleccion presi- 
dencial di 2024. 

Sabiduria den nos alegria 
Skirbi pa Ruthy “Lady Ruth” Vrieswijk-Bergen 


Un saludo caluroso pa tur 
nos lectornan. A peticion, 
nos ta sigui un crenchi mas 
cu un otro relato festivo. Nos 
ta comparti awe, con Lady 
Ruth a festeha cu un grupo 
di 25 amiga su di 66 cumplea- 
ños no mucho tempo atras. 


Nos pensamentonan a dual na e 
wega di domino, ora ta sali cu e 
piedra dobbel seis. Nos a pensa 
tambe riba e famoso artista me- 
jicano Frida Kahlo dfm y asina a 
bin cu e idea di celebra cu e tema 
aki di Frida Kahlo, pasobra nos 
tur sa pasa den situacionnan pe- 
noso y doloroso, nos tur ta bira 
mas fuerte dia pa dia y nos tur 


ta sigi briya cu nos mesun cu- 
rason den lus cu bendicion di 
nos Creador di amor. Mi bunita 
amiga artista hopi talentoso, Bea, 
a dorna Veranda Shon Johan den 
un ambiente colorido festivo a la 
Mexicano. 


Bea a sorpresa nos tambe cu 
un dushi mesa yena cu tacos 
cu”alles erop en eraan” masha 
masha dushi mes! Tur presente 
por a sirbi nan mes, segun nan 
mesun smak di tacos. Sin laga 
afor chef Gilbert cu asistente 
Isidora cu a percura pa tur de- 
mas snack y hapjes y un sopi di 
boonchi super dushi mes, tur a 
la mejicano. Den e parti musi- 


cal nos a malcria nos mes cu e 
cantante Victor Samuel el duque 
cu su dushi baladanan y demas 
cancionnan alegre den su rep- 
ertorio, habriendo e atardi cu 
bahada di solo na un manera 
espectacular. Despues mi gua- 
po primo guitarrista clasico y 
di musica popular y moderno, 
Jerry Diaz, “the best” a deleita 
nos cu su dushi musica y asina 
e dushi ambiente a continua cu 
nos tur cantando y bailando den 
Veranda Shon Johan. Dushi pa 
mira tur amiga cu un of otro 
flor den cabey y cu trahenan y 
of algo colorido representando 
Frida Kahlo.Mi bunita prima 
Yvette tawata tin un bunita blusa 


cu riba dje e cara di Frida Kahlo. 
Lady Ruth, den su alegria total 
a canta tambe su cancion fa- 
borito Jambalayah. Nos a pasa 
pret, nos a hari cu smak pa algun 
jokenan cu a presenta nan mes. 
Y nos a canta ! Un bolo “torta 
real”regalo di Ruthy su amiga 
ruman Valerie a baha masha ma- 
sha dushi mes cu e binja special- 
mente pa hende muher den un 
botter super special, regalo di su 
cunja Anna, cu a completa mas e 
dushi anochi. Anna a regala nos 
dos botter grandi di e dushi bin- 
ya aki y no por a termina tur dos 
botter, pasobra tequila tawata 
skeiro, anto un tequila rose cre- 
moso masha masha dushi mes, 


manera un baileys asina. Den 
esey, Mariachi Perla di Aruba a 
cana drenta cantando nan rep- 
ertorio alegre manera ta nan 
custumber. Great cu tawatin 
2 cantante femenino den nan 
grupo e biaha aki. Bon amiga 
Verna a canta su cancion fa- 
borito cu Mariachi y tambe Vic- 
tor Samuel a canta cu Mariachi. 
Claro cu Lady Ruth a canta su 
“No volvere”y mas cancionnan 
cu nos tur por a canta hunto, 
manera Cielito lindo y El rey. 
Tawata un fiesta cu a cuminsa 6 
or pm cu bahada di solo y cu a 
dura te casi mei anochi. Nos no 
kier a rek e mucho laat, pasobra 
e tawata den siman of ta riba un 
diabierna cu compromisonan 
pa diasabra den dia. Nos a goza 
hopi mes! 


Shonnan, ora tin motibo pa cel- 
ebra, si por, celebra ! Nos edad 
ta sigui subi y nos no sa te ki dia 
nos por bayla y canta nos Jam- 
balayah. Tanten cu por, por ! E 
alegria di Ruthy ta continua “ 
off stage””, ya cu ela inspira hopi 
cu su tres shownan den pasado, 
tin dushi alegria den cada dia di 
su bida. Mester sigui goza, pa- 
sobra sin spera tristeza por bati 
na porta. 


Gradicido na Dios pa nos talen- 
tonan cu nos por sigui comparti 
y inspira tur rond di nos. 
Dios 
mediante, 
preparando 
awor pa e fiestanan di fin di anja 
! Cu otro palabra, fiesta ta sigui ! 
Pero promer cu eseynan, nos lo 
brinda cu nos mayornan Lucas y 
Mercedes nan di 70 aniversario 
di boda den e luna di Novem- 
ber. Danki Dios pa nan salud, 
alegria y sabiduria ! 

A los tiro riba un Nissan March dilanti 
club nocturno na Palm Beach 


Diadomingo 
madruga 
a drenta informe di los- 
mento di tiro na un club 
nocturno na Palm Beach, 
mesora a dirigi patruyan- 
an na e sitio. 


Na yegada di e patruya a bin 
compronde cu aki ta trata di 
un persona dilanti un club 
nocturno a para y los un tiro 
riba un Nissan March y esaki 
a bandona e sitio na careda. E 


sospechoso cu a dispara tam- 
be a bandona e sitio. 
Algun testigo a señala na po- 
lis cu e auto ta bayendo direc- 
cion di otro club nocturno. 
Polisnan a logra para esaki 
banda di La Granja. Polis a 
baha tur 4 persona y a listra 
nan como tambe nan a busca 
den e auto. Polis a logra haya 
un arma blanco pero niun 
arma di candela. 
Polis a tuma nan personalia y 


despues nan por a sigui nan 
caminda. 


Siman pasa a sosode algo 
similar na e pompstation Sa- 
saki unda un homber color 
scur a baha for di un auto y 
a los un tiro riba un Nissan 
March. Polis ta pidi pa esun- 
nan cu por sa di e caso aki y 
esun di siman pasa pa comu- 
nica cu polis via e TIPLINE 
di polis. 
Polis a bay na un scol den Oranjestad pa un 
studiante cu arma blanco 


Diabierna atardi a pidi 
presencia di polis na Ma- 
ria College. Na yegada di e 
patruya a bin compronde 


cu un studiante lo tabatin 
un cuchiu. 


Mesora polis a confisca esaki 


y a hala atencion di e studi- 
ante. Polis a tuma dato di e 
sucedido aki. 


Despues di varios dia di a 
maltrata te hasta choca su 
mesun mama 


Diabierna mainta despues 
di algun dia y varios biaha 
di a maltrata su mesun 
mama, porfin recherche a 
detene adicto ambulante. 


Na momento di su detencion 
a hay’e cu un tas cu laptop 
procedente di ladronicia y a 
confisca esaki. 
Tubo a kibra y awa tabata spuit halto saca 
chispa di candela 


Diabierna 
madruga 
a 
drenta informe di cu un 
tubo di awa a kibra y ta- 
bata spuit awa asina hal- 


to te cu esaki tabata saca 
chispanan di candela ora 
e awa tabata spuit riba 
wairanan di coriente. 


Mesora a avisa W.E.B. pa bin 
atende cu e problematica aki. 


Cuerpo policial ta informa: 
Aruba ta conoce su di 8 
morto den trafico pa 2023 


Ayera nochi pa alrededor di 8:30pm, den un comu- 
nicado di prensa Cuerpo Policial di Aruba a infor- 
ma cu algun momento prome a ricibi informe for di 
hospital indicando cu un persona a fayece despues 
di un accidente den trafico. 


Ta trata di Luisa F. Torres Gutierrez, naci na Colombia dia 
16 di juli 2002. E ta bira e di ocho morto den trafico pa e 
aña aki. 


Cuerpo Policial di Aruba ta manda palabra di condolencia 
na famia di e fayecido. 


ciencia & tecnologia 
a16 


Dialuna 16 OctOber 2023 
Kico e huicio anti-competencia di Google ta nifica 
pa bo habitonan di buskeda 


(AP) – Si reguladornan di 
gobierno prevalece contra 
Google den e huicio anti- 
competencia mas gran- 
di na Merca den 25 aña, 
probablemente esaki lo 
trece cambionan drastico 
cu lo socava e dominio di 
un motor di buskeda cu ta 
defini internet pa biyones 
di persona. 


Mientras e huicio di 10 siman 
investigando practicanan di 
negoshi di Google ta yega su 
punto medio, ainda ta mucho 
trempan pa bisa si hues Amit 
Mehta ta bay tuma partido pa 
Departamento di Husticia y 
purba di boei un di e com- 
panianan tecnologico mas 
dominante na mundo. 


Si Mehta duna veredicto cu 
Google tabata manehando un 
monopolio ilegal den buske- 
da, e castigo por habri aveni- 
danan online nobo pa con- 
sumidor y negoshi explora 
den buskeda di informacion, 
entretenimento y comercio. 


Motor di buskeda di Google 
a gana su share enorme di 
mercado door di cas instan- 


taneamente presenta hende 
cu informacion util busca for 
di e biyones di website cu ta 
indexa desde cu ex-studian- 
tenan graduado di Universi- 
dad di Stanford, Larry Page y 
Sergey Brin a desaroya e tec- 
nologia durante añanan 1990. 
Ademas di su magia tecno- 
logico, Google tambe ta paga 
biyones di dollar cada aña pa 
sigura cu su motor di buske- 
da ta e escogencia default pa 
contesta pregunta cu ta hinca 
den e browsernan mas pop- 
ular pa smartphone y web 
browser. 


E acuerdonan aki no ta evita 
cu usuarionan por cambia na 
un motor di buskeda dife- 
rente den nan setting, pero ta 
un proceso fastioso cu masha 
tiki hende ta tuma e molester 
pa nabega. E realidad aki ta e 
motibo pakico Google ta dis- 
puesto pa paga asina hopi pa 
e posicion privilegia, segun 
Departamento di Husticia. 


E pagonan di Google pa posi- 
cion preeminente den buske- 
da – incluyendo como $15 
biyon te $20 biyon pa aña pa 
Apple so – ta na cabes di e caso 


di Departamento di Husticia, 
haciendo probable cu e hues 
lo prohibi esaki si duna vere- 
dicto contra Google. 
Si esey pasa, expertonan 
ta kere cu e solucion mas 
probable na Merca lo ta un 
rekisito pa smartphone y web 
browser mustra un palette di 
diferente motor di buskeda 
durante proceso di setup, 
algo cu ya ta haci na Europa, 
unda tur indicacion te awo ta 
cu mayoria di hende toch ta 
opta pa Google. 
Esey por ta pasobra nan ta 
kere cu Google realmente ta 
e miho motor di buskeda – 
manera Google ta argumenta 
den nan defensa – of nan djis 
ta confia e marca mas cu op- 
cionnan rival manera Bing di 
Microsoft of DuckDuckGo, 
enfoca riba privacidad. 


Tanten cu e veredicto no ex- 
clui rivalnan di Google di 
paga pa ta e motor automati- 
co den smartphone y web 
browser, Microsoft lo por 
cumpra e posicion pa Bing. 
Pero un prohibicion total 
riba acuerdonan di buskeda 
default cu tabata altamente 
profitable pa Apple y otro 


companianan manera prov- 
eedor di wireless Verizon por 
tin consecuencia inespera, 
manera aumento di prijs riba 
otro producto popular. 


Otro consecuencia di e pro- 
hibicion riba e acuerdonan 
aki ta cu Google lo por toch 
keda cu un bentaha domi- 
nante den buskeda si hende 
keda proactivamente scog’e, 
y e compania lo tin biyones 
di dollar mas pa gasta den 
otro areanan, placa cu antes 
tabata bay pa acuerdonan cu 
realmente no tabatin mester. 
Maske e huicio ta enfoca riba 


e motor di buskeda di Google, 
un victoria di gobierno lo tin 
consecuencianan mas amplio 
den industria di tecnologia si 
Mehta dicidi cu tur setting 
default ta anti-competencia y 
haci tur e defaultnan den set- 
tings ilegal. 
Un decision asina lo habri un 
buraco den e muraya digi- 
tal cu Apple a construi rond 
di e iPhone pa duna su pro- 
pio software y productonan 
manera Siri acceso exclusivo 
na e mas di 1 biyon usuario 
di e aparato, preparando esce- 
nario pa otro potencial bataya 
legal. 


Microsoft ta logra cera acuerdo cu creador di Call of Duty 


(AP) – Microsoft a com- 
pleta su compra di cre- 
ador di videogames Ac- 
tivision Blizzard pa 69 bi- 
yon dollar riba diabierna, 
marcando un di e adkisi- 
cionnan tecnologico mas 
caro den historia cu por 
a tin consecuencia riba 
henter e industria. 


E noticia cu e trato a keda 
completa a bini 7 ora despues 
cu Microsoft a ricibi apro- 
bacion final for di Britain su 
vigilante di competencia, cual 
a retira su decision anterior di 
blokia e adkisicion, kitando e 
ultimo obstaculo den camin- 
da di e transaccion. 


Tuma e studio tras weganan 
sumamente popular manera 
Call of Duty, Diablo y Over- 
watch lo ta un mehoracion pa 
Microsoft su consola Xbox, 
cual ta den tercer luga tras di 
Sony su PlayStation y Nin- 
tendo. E gigante di program- 
acion tambe tin ambicionnan 
mas grandi pa ingresa Activi- 
sion su weganan den su servi- 
cio di subscripcion cu ta traha 
manera un tipo di Netflix pa 
videogames. E casi 22 luna 
cu a tuma pa cera e titulo ta 
bini for di preocupacion di 
rivalnan y reguladornan di 


gobierno cu Microsoft lo por 
usa su coleccion di weganan 
pa stroba competencia. E ta 
parti di un consolidacion di 
e industria amplio cu tambe 
tin algun desaroyadornan di 
weganan independiente cu ta 
preocupa cu nan lo ser hala 
un banda si e industria aloca 
su recursonan na e frankisi- 
anan cu un historia di exito. 
Te ainda e trato ta enfrenta 


oposicion di U.S Federal 
Trade Commission, cual a ar- 
gumenta cu Microsoft lo por 
usa e consolidacion aki pa 
crea un “hardin cu muraya” 
rond di su Xbox Game Pass 
y e negoshi di weganan bao 
subscripcion. 
Sinembargo 
despues di a perde un bataya 
den corte pa stop e adkisicion, 
FTC awo mester cuminsa un 
bataya dificil pa purba di baha 


e escala. “FTC ta sigui cu e 
opinion cu e trato aki ta un 
menasa pa competencia,” vo- 
cero di FTC Victoria Graham 
a comenta riba diabierna. 


Microsoft tin hopi tempo ta 
defende e trato como uno 
bon pa e industria di gaming, 
bisando cu su meta ta di atrae 
mas persona na Activision su 
weganan y hiba esaki na mas 


plataforma na luga di purba 
kita e weganan for di e rival- 
nan. “Sea cu bo ta hunga riba 
Xbox, PlayStation, Nintendo, 
computer of smartphone, bo 
ta bon bini aki y semper lo ta 
bon bini, hasta si Xbox no ta 
unda bo ta hunga bo franki- 
sia favorito,” un declaracion 
di Phil Spencer, CEO di Mi- 
crosoft su division di Xbox a 
expresa. 


su fabor den e di 29 minuut, 
mandando Slovakia su keep- 
er Martin Dubravka e banda 
contrario y a tuma e liderazgo 
cu 2-0. 
Cu 3 wega mas den plan, 
Portugal tin un record di 100 
porciento despues di 7 wega 
consecutivo cu un diferencia 
di 27-2 gol, cual ta e miho 
resultado den un campaña di 
clasificacion Europeo. 


Slovakia tabata e prome ekipo 
cu a logra anota un gol con- 


tra Portugal. “Nos a logra e 
obhetivo, e prome mita ta- 
bata extraordinario y den e di 
dos nos por a anota mas gol,” 
Fernandes a expresa. “Ta 
den e finalnan Europeo ta e 
cumplimento di otro soño.” 


Romelu Lukaku a anota 
atrobe y Dodi Lukebakio a 
agrega dos gol mas pa Belgi- 
ca, cual mester a conta cu 10 
hungado pa gana Austria 3-2 
na Vienna y sigura cu nan lo 
avansa for di grupo F. Lukaku 


a anota contra keeper Alex- 
ander Schlager y a logra 3-0 
despues di un pase exitoso 
di Jeremy Doku, 3 minuut 
despues cu Lukebakio a anota 
su di dos gol. 


Lukebakio a derama lagrima 
di felicidad, pa motibo cu 
esaki a marca e prome gol 
internacional di e hungado. 
“Mi tabata wardando pa e 
golnan aki pa hopi tempo,” 
Lukebakio a expresa, agre- 
gando cu “mi no por a pensa 
un miho momento pa anota 
mi prome golnan Belgico.” 

Belgica, Francia y Portugal ta bira prome ekiponan pa clasifica 
pa Campeonato Europeo 2024 


(AP) – Kylian Mbappé y 
Cristiano Ronaldo ambos 
a logra dos gol pa yuda 
Francia y Portugal sigura 
un luga den proximo aña 
su Campeonato Europeo, 
cu un record perfecto 
den clasificacion. Belgica 
tambe a logra un posicion 
den e campeonato. 


E 3 grandi Europeo tabatin 
mester un victoria pa por cu- 
alifica pa e torneo y nan hun- 
gadornan strea sigura cu nan 
a logra esaki. Mbappé su dos 
gol, incluyendo un gol for di 
leu den e di dos, a yuda sigura 
un victoria di 2-1 contra Hu- 
landa na Amsterdam pa un di 
6 victoria perfecto den gru- 
po B. El a cuminsa e anota- 
cionnan den e di 7 minuut. 
Esaki a marca Mbappé su di 
41 gol internacional, ponien- 
do su persona riba mesun 


nivel cu gran hungado Fran- 
ces, Michel Platini. 


Ronaldo su dos gol tambe a 
mehora su record di golnan 
internacional y a aumenta 
esaki na 125 den 202 wega, 
y a hiba Portugal na un vic- 
toria di 3-2 contra Slovakia. 
Ronaldo a usa e penalty na 


Belet y Belete a gana TCS 
Amsterdam Marathon 


(NLTimes) - Joshua Belet 
di Kenya y Meseret Belete 
di Ethiopia a gana e di 47 
edicion 
di 
Amsterdam 
Marathon riba diadomin- 
go. E coredo di 25 aña a 
gana cu un tempo oficial 
di 2:04:18, cual ta riba e 
record di 2:03:39 di atleta 
di Ethiopia, Tamirat Tola 
den aña 2021. 


Den e categoria femenino, 
Belete a gana e careda di 
42,195 kilometer cu un tem- 
po di 2:18:21. Den di dos 
luga ta Belet su compatriota, 
Cybrian Kotut, cu un tempo 
di 2:04:34. Birhanu Legese 
di Ethiopia a sigura e tercer 
luga, cabando na 2:04:37. 


Belet a tuma control di e care- 
da despues di e 30 kilometer 
cu un aumento di velocidad 
cu tabata demasiado podero- 
so pa e resto di coredonan por 
yega. El a completa e careda 
su so, crusando e linea final 
na Olympic Stadium. Belet a 
logra di dos luga na e mara- 
thon di Hamburg den april 
cu un tempo di 2:04:33. 


Den e careda di hende muhe, 
Belete su tempo ta riba e 
record di 2:17:20 di Almaz 
Ayana di Ethiopia aña pasa. 
Meseret Abebayehu, tambe 
di Ethiopia, a bini den di dos 
luga cu un tempo di 2:19:0. 
Dorcas Tuitoek di Kenya a 
sigura e tercer posicion ca- 
bando na 2:20:02. 


Coredo 
Hulandes 
Anne 


Luijten a cualifica pa Olim- 
piada di Paris na 2024 door 
di caba e careda den 2:26:36, 
cual ta cumpli cu e standard 
di entrada pa Olimpiada cu 
14 seconde. E ta e di dos atle- 
ta Hulandes, despues di Si- 
fan Hassan, cu a logra esaki. 
E coredo di 26 aña, Khalid 
Choukoud no a logra core 
dentro di e limite Olimpico 
riba diadomingo, cabando e 
careda den 2:08:36, cual ta 26 
seconde riba e limite. 


Net prome cu e comienso 
yobida a cuminsa, pero esaki 
a stop pa ora cu e careda a 
cuminsa. E careda a cuminsa 
di un manera caotico pa mo- 
tibo cu e comienso tabatin 
un grupo grandi, cual a cau- 
sa cu tabatin aglomeracion 
di atleta na e stacion di be- 
bida unda e atlenanan tabata 
purba yega nan boter di awa. 
E asfalt muha tambe a causa 
problema den cierto areanan 
y Bernard Koech, un di e fa- 
boritonan di e careda, a logra 
evita por poco un caida. 


Den termino di tempo, e 
condicion di tempo tabata 
bastante faborabel pa e core- 
donan dilanti. 

AVP ta presenta Rumbo Alternativa na UA 


“Aruba tin mester di un 
acercamento cu ta tene 
cuenta cu tur factornan 
social-economico y cultural 
den nos Pais, p’esey AVP ta 
enfatisa un RUMBO AL- 
TERNATIVA pa pone prio- 
ridad den nos Pais den un 
nota extenso cu yama “THE 
BIGGER PICTURE”. E lid- 
er di fraccion di AVP, mr. 
Mike Eman a splica despues 
di a presenta e nota di frac- 
cion di AVP na Universidad 
di Aruba. 


Na Universidad di Aruba del- 
egacion di Partido di Pueblo 
Arubano (AVP). Lider di par- 
tido mr. Mike Eman hunto 
cu colega parlamentario drs. 
Mervin Wyatt-Ras y candida- 


to Wendrick Cicilia a dialoga 
cu e rector, dr. Viola Heutger. 
Como parti di acercamento cu 
ta bay tene cuenta cu factor- 
nan socio-economico-cultural 
principal den nos Pais, pa ga- 
rantisa un maneho cu ta pone 
e BON COMUN di henter 
nos pueblo padilanti, e partido 
berde a presenta un nota cu ta 
describi e motivacion pa yega 
na un Sociaal Cultureel Plan 
Bureau na Aruba (SCPA). 


Manera ta conoci e meta di e 
SCP na Hulanda ta pa haci 
investigacion cientifico y usa 
e resultadonan di esakinan pa 
yuda tuma miho decisionnan 
riba tur tereno di desaroyo 
den nos comunidad. Adicio- 
nalmente, Eman ta kere cu un 


instituto asina lo aporta na me- 
hora e relacionnan den Reino 
door di pone den un contexto 
constructivo y positivo atrobe. 
Den e forma aki lo saca e rela- 
cion for di e estado actual di 
division y discusion, y enfoca 
mas riba e realidad socio eco- 
nomico di nos pais. Un punto 
di bista cientifico, manera Uni- 
versidad di Aruba lo por aporta, 
ta esencial den e combatimento 
di pobresa creciente, costo di 
haci comercio y fragmentacion 
den comunidad. p’esey Mike 
Eman mustra su satisfaccion 
di por a haya un bon bini na e 
instituto pa educacion superior 
aki y pa comparti y dialoga riba 
e iniciativa pa un SCPA. 


Di su banda Rector, dr. Heu- 
tger a indica cu un Social Cul- 
tureel Plan Bureau ta habri ca- 
minda pa un comunidad mas 
sostenibel, mayor comprension 
den Reino y e posibilidad di 
tuma e decisionnan pa futuro 
cu lo mehora e condicionnan 
di bida na Aruba. 


“Universidad ta un pilar, un 
partner hopi importante den 
un iniciativa asina. Mi ta kere 
cu cada gobierno mester tuma 
esaki como ehempel pa asina 


traha na e sosten y coopera- 
cion entre universidad, pueblo 
y partidonan politico.” Asina 
drs. Mervin Wyatt-Ras a ex- 
presa gradiciendo pa e opor- 
tunidad di reuni cu e rector di 
Universidad di Aruba. 
E parlamentario ta convenci cu 
hunto por traha cu bista riba 
e bienestar di nos comunidad 
cordando semper riba e dere- 
cho cu cada ser humano tin 
di haya e miho cuido, e miho 
atencion, e miho enseñansa y 
e miho sosten. 


Pa Wendrick Cicilia tabata 
un placer di por a discuti cu 
Universidad di Aruba riba un 
instituto cu e autoridad pa haci 
investigacion riba impacto so- 
cial, cultural, economico cu 
decision financiero y politico 
por trece. “Ta importante pa 
nos por documenta e experi- 
encia y sentimentonan di nos 
comunidad. Nos hendenan ta 
sinti decepciona, defrauda, cu 
ta bay atras den nan posicion 
financiero, cu nan calidad di 
bida ta disminui y cu oportuni- 
dadnan ta bira menos. Tur esaki 
mester ta parti di e discusion- 
nan fundamental cu nos ta bay 
hiba riba nos futuro pa enfoca 
e BON COMUN cu mester 


regresa como e guia di refer- 
encia”, Cicilia a comenta. 
Pa AVP ta importante cu banda 
di un CFT ta bin otro insti- 
tuto cu ta wak, no unicamente 
e presupuesto di Aruba, pero e 
consecuencianan di e decision- 
nan cu un gobierno ta tuma. 
Ora ta corta den e fondo pa 
cuido medico, corta den sub- 
sidio pa enseñansa, e tin como 
consecuencia cu mester paga pa 
remedi y cu schoolgeld ta au- 
menta. Y ora haci tur esakinan 
hunto, bida di nos famianan ta 
bay atras. 
Eman a enfatisa cu na Hulanda, 
e siguridad di moda pa biba 
(“bestaanzekerheid”) ta han- 
cra den constitucion. P’esey 
mas y mas tin comprension 
pa loke AVP ta trece dilanti. 
Ta categorisa e situacion actual 
como falta di informacion di e 
situacion real na Aruba. Eman 
tin e boluntad firme pa mehora 
esaki mustrando cu documen- 
tacion cientifico e realidad di 
Aruba y kico tin mester. “Awe 
nos a pone un fundeshi pa por 
sigui hiba e dialogo aki na e 
nivelnan mas halto den nos co- 
munidad, un ruta alternativa 
pa pone e BON COMUN di 
nos henter nos isla padilanti” 
Eman a finalisa bisando. 


Minister Endy Croes (MEP) ta felicita atletanan di Gihae Gymnastics pa 
nan extraordinario presentacion na Copa IGA Internacional 2023 


Diaranson atardi, Min- 
ister di Deporte, Endy 
Croes a bishita e atleta- 
nan di Gihae Gymnastics 
na nan acomodacion na 
Santa Cruz. E atletanan 
a mustra e mandatario di 
Deporte e premio- y me- 
dayanan cu nan a conkista 
den e COPA IGA interna- 
cional cu a tuma luga na 


Panama. 


Un total di 800 gimnasta di 
13 pais a participa. Pa Aruba 
un grupo di 19 gimnasta a 
competi y a logra conkista 80 
medaya: oro, silver y brons. 
Durante conferencia di pren- 
sa special aki, Sra. Melissa 
Noguera lider di Gihae Gym- 
nastics a hiba palabra y a spli- 


ca un poco mas di e compe- 
tencia y e medayanan cu nan 
a conkista den diferente cat- 
egoria. Minister Endy Croes 
tabata presente pa felicita e 
atleta-, coach-, y mayornan 
cu a traha duro pa logra e ex- 
celente resultado aki pa Pais 
Aruba. Minister Endy Croes 
a sorprende e gimnastanan cu 
un treat chikito pa celebra e 


resultado extraordinario aki. 
Pa conclui, Minister Endy 
Croes ta felicita e atletanan pa 
nan excelente presentacion y 
logro. Tambe, mandatario di 
Deporte ta felicita Sra. Me- 
lissa Noguera y e mayornan 
cu ta aporta na e deporte di 
nan yiu. Alabes ta gradici e 
coachnan cu ta percura pa 
nos hobennan por desaroya 


nan talento pa por competi 
e plataforma internacional. 
Minister Endy Croes a en- 
fatisa cu el lo keda monitor 
nan y e ta sigur cu di e club 
aki lo sali hopi streanan cu lo 
pone e bandera di Aruba sigui 
briya riba plataforma interna- 
cional. Pabien y hopi exito! 
Cu deseo, disciplina, dedica- 
cion y determinacion ta logra. 


A19 
Dialuna 16 OctOber 2023 


Parlamentario Marco Berlis (MEP): 
Ta trahando riba un ley di iniciativa cu lo por cambia calidad di bida di pashent aki na Aruba 


For di algun tempo caba 
Parlamentario Berlis ta tra- 
hando riba algun iniciativa 
di ley cu lo impacta Aruba 
positivamente den dife- 
rente area. Un di nan ta un 
ley di donante di organo cu 
lo por haci posibel cu trans- 
plante di organo por tuma 
lugar na Aruba mes. 


Internacionalmente tin ley- 
nan unda cu donantenan tin 
e derecho di duna un organo 
of mas pa yuda un familiar of 
otro ciudadano cu mester di un 
transplante. Na Aruba pa via di 
nos tamaño y infrastructura tin 
poco posibilidad pa haci esaki 
na gran escala. Sinembargo, for 
di algun un tempo caba Parla- 
mentario Berlis a cuminsa cana 
e trayecto pa gana informacion 
riba e tema mientras ta reuni- 
endo cu expertonan di AZV, 
HOH, huristanan di e min- 
isterio di salud y minister di 
Salud y Turismo, Sr. Dangui 
Oduber. 


A lansa 48 pregunta pa HOH, 
AZV y IMSAN 
E ley di AZV ta exclui cober- 
tura di tur tipo di transplante 
di organo cu excepcion di 
transplante di cornea (lens di 
wowo), riñon y di beenmerg 
cu si ta wordo cubri. Pa por 
yega na remarke tin criterianan 
cu mester cumpli cu ne y si 
dado caso un persona ta bin 
na remarke e lo wordo manda 
den exterior pa asina ricibi e 
transplante necesario. Miran- 
do cu ley di AZV ta cubri tres 
tipo di transplante di organo, 
a opta pa e ley di iniciativa ta 
pa por bira donante di organo 
di e mesun tres organonan aki. 
Parlamentario Berlis a manda 
48 pregunta pa stakeholders, 
pa asina sa den ki direccion por 
bay y kico por wordo logra. Tin 
hopi aspecto cu mester tene 
cuenta cu ne y ta pesey ricibi 
informacion di e expertonan 
y e huristanan cu tin amplio 
conocemento riba e tereno ta 
crucial. 


Lo haci un investigacion riba e 
gastonan y posibilidadnan 
A dicidi den e ultimo reunion 
cu lo bay sondea e posibilidad 
pa haci un investigacion kico 
tur lo mester, cuanto e ta bay 
costa y kico ta realisabel mi- 
rando e infrastructura cu nos 
tin. Esaki lo duna nos tur un 
bon indicacion con nos por 
concipia e ley, su efectividad 
y cuanto e ta bay costa pais 
Aruba. 


Transplante di riñon 
Tin basta pashent di dialisis y 
nan bida sigur no ta uno facil. 
Dependiendo nan situacion 
nan mester dialisa por lo me- 


nos 2-3 biaha pa siman. Esaki 
ta resulta den hopi incomodi- 
dad pe pashent cu mester ser 
transporta tambe cada rato pa 
ricibi su tratamento. Segun 
estadisticanan tin mas di 200 
pashent cu ta dialisa y tin un 
lista di pashent cu ta pre-diali- 
sis caba. Esaki ta un indicacion 
cu e cantidad di pashent di di- 
alisis posiblemente lo bay subi 
den e añanan venidero. Segun 
informacion ricibi di stake- 
holders, ta un hecho cu si e 
pashent por ricibi un riñon aki 
na Aruba mes, por ehempel di 
un persona di su mesun famia, 
esaki lo cambia su calidad di 
bida enormemente. 


Transplante di cornea y 
beenmerg 
Pa loke ta trata e transplante 
di beenmerg y cornea ainda 
mester obtene mas informa- 
cion pa wak cua ta tur e posibi- 
lidadnan. Aruba no solamente 
ta progresando riba tereno di 
innovacion, digitalisacion pero 
tambe sigur den e area di salud. 
Y apesar cu Aruba ta pasando 
momentonan dificil nos mes- 
ter ta creativo pa wak kico tur 
nos por logra cu locual nos tin. 


Como legislador Parlamen- 
tario Berlis ta sondiando pa 
amplia servicionan di salud 
na nos pueblo.”E salud di nos 
pueblo ta un prioridad y si un 
ley di iniciativa pa transplante 
di organo por brinda un miho 
calidad di bida na nos ciudada- 
nonan, sigur e ta digno di ser 
explora. Den e temponan nos 
dilanti mi lo sigui duna update 
riba e desaroyo di e iniciativa di 
ley aki”, Parlamentario Berlis 
ta finalisa. 


Partido AVP: 
Exitoso asistencia di yenamento di belasting ta sigui na YMCA San Nicolas 


Diamars 17 di October 2023 
Partido AVP lo sigui brinda 
asistencia pa cu yenamento 
di formulario di Impuesto 
na e comunidad di San 
Nicolas na YMCA. For di 
7’or te 9’or di anochi e team 
di voluntario di Partido lo 
ta presente na YMCA SAN 
NICOLAAS pa asisiti e co- 
munidad di San Nicolas cu 
yenamento di e formulario 
di impuesto 2022(Inkom- 
estenbelasting). 


Lider di Partido mr. Mike 
Eman lo ta presente tambe pa 
atende e comunidad cu otro 
temanan cu por tin tambe y pa 
scucha Pueblo di San Nicolas 
na YMCA hunto cu coleganan 
y voluntarionan Rene Herde, 
Mike de Meza, Mervin Wyatt 
Ras, Monica Oplaat, Denn- 
erich Kelly, Wendrick Cicilia 
y Frits de Palm. 


Desde e luna di September 
Partido AVP a inicia cu ano- 
chinan di asistencia pa cu ye- 
namento di e formulario di 
Impuesto na Cas di Partido 
Playa. For di tur skina di Aruba 
ciudadanonan a asisti na Cas di 


Partido pa asina ricibi ayudo cu 
nan formulario di e equipo di 
expertonan voluntario. Cente- 
nares di ciudadano a bini Cas 
di Partido playa pa ricibi asis- 
tencia e ultimo simannan tras 
di lomba y centenares di for- 
mulario di impuesto a wordo 
yena. Partido AVP ta contento 
cu e reaccion di nos comuni- 
dad y ta intenta pa mehora e 
servicio cada aña pa asina por 
sigui asisti nos ciudadanonan. 


Diamars awor, 17 di October 
Partido AVP lo sigui brinda 
asistencia pa cu yenamento 
di formulario di Impuesto na 
YMCA San Nicolas. 


E documentonan necesario 
cu lo mester trece ta resumen 
di entradanan pa aña 2022 
(Loonopgaaf), Carta nan di 
interes di hypotheek (APFA, 
FCCA of banco), carta di 
interes di prestamo personal 
(Banco, Island Finance Of To- 
tal Finance), recibo of compro- 
bante di gastonan extaoridan- 
rio y adicional (cuido medico, 
estudio y gastonan irregular) 
effectua den e aña 2022. 

Resultado Sorteo 
14 y 15 oktober 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




2018 


Sorteo # 4063 


Sorteo # 937 


Leo 


FP 


046 


Sorteo # 4063 


Sorteo # 2119 


5570 


1059 


Sorteo # 4063 


0248 


4722 


X2 


1603 


14 
Letter 
B 


0 
3 


27 


669 


0 


11 


144 


0 
0 
0 
0 
0 





x Match 4 
51.000,- 


Proximo Jackpot 


Sorteo # 


Sorteo # 6269 


Sorteo # 


x afl 8,00 


Mega Ball: 


Proximo Jackpot 


350.000,- 


x match 4 


9432 


Sorteo # 5873 


Sorteo # 803 


x afl. 500,00 


x afl.15,00 
x afl 50.00 


Sagitario 


FP 


385 


x Jackpot 


Sorteo # 8070 
Sorteo # 2432 


Sorteo # 1819 


2661 


0855 


Sorteo # 7114 


5035 


x Jackpot 


x match 4 
x afl. 12,00 


Joker 


0970 
925.000,- 


x Jackpot 
x Match 4+ 


Proximo Jackpot 


X2 
03-07-21-26-27 


11-16-19-24-27 


6075 


Afl. 450.000,- 


Letter 


0 
0 
0 


0 


0 
9 


137 


0 
0 
0 
0 
0 



3 



X2 
03-04-07-09-12 


1866 


Joker 


7880 
925.000,- 


x Jackpot 
x Match 4+ 


Proximo Jackpot 


X2 


777 


x Jackpot 


Sorteo # 4064 
Sorteo # 


Sorteo # 2120 


2631 


0372 


Sorteo # 4064 


1285 


x Jackpot 


x Match 4 
x afl. 12,00 


4724 


Sorteo # 4064 


Sorteo # 938 


x afl. 500,00 


x afl.15,00 
x afl 50.00 


Tauro 


Sorteo # 


x afl 8,00 


Mega Ball 


Proximo Jackpot 


350.000,- 


x match 4 


x Match 4 
52.000,- 


Proximo Jackpot 


Sorteo # 


Sorteo # 6270 


Afl. 450.000,- 


diario 
Korsou 
super4 
flamingo 


6797 
7714 
4224 
7880 
0075 
5651 
super5 
5276 
3333 
1135 
- 
9430 


diario 
Korsou 
super4 
flamingo 


0784 
4655 
5103 
6566 
6822 
3148 
super5 
0699 
1893 
1728 
16705 
5104 


diadomingo 


OM: Cobramento di debe di boet 


Ministerio Publico ta ac- 
tivamente bezig cu co- 
bramento di debe di boet 
desde prome di juni 2023. 
Esaki den cooperacion cu 
Cuerpo Special di Aruba 
(CEA) y Polis di Aero- 
puerto. 


Den e tercer kwartaal di 2023 
(juli te september) a co- 
bra casi 1.500.000 Florin na 
transaccion y boetnan, tanto 
na balie di Ministerio Pu- 
blico como na Aeropuerto. 


Desde prome di juni 2023, 
tabatin ademas un total di 13 
persona cu no tabata por of 
no tabata kier a paga e boet 
cu Huez a impone riba nan. 
Cada un di nan a wordo hiba 
prison pa nan sinta e dianan 
di detencion cu Huez a mara 
na nan boet. 


Ministerio Publico ta bolbe 
haci un yamada na personan- 
an cu tin debe di boet pa paga. 
No laga cos yega asina leu cu 
CEA ta bay busca bo persona 


na cas of cu bo ta wordo para 
na Aeropuerto. Si bo persona 
wordo para na Aeropuerto, 
bo ta core riesgo riba tardansa 
of hasta di perde bo avion. 
Paga bo boetnan por fabor. 


Bo por paga online via cuenta 
bancario 4000905 di Aruba- 
Bank bao mencion di e par- 
ketnummer. Bo persona por 
swipe tambe na balie di Min- 
isterio Publico despues di a 
haci un afspraak via website 
www.omaruba.com. 


Nobena na honor di 
San Hudas Thadeo 
Na Misa Inmaculada Concepcion 
Santa Cruz 


Diahuebs dia 19 di octo- 
ber 2023 ta cuminsa e no- 
bena na honor di San Hu- 
das Thadeo, “E SANTO 


DI SPERANSA”, Patrono 
di esnan desespera y di ca- 
sonan dificil. 


Nos ta resa tur dia e Santo 
Rosario na honor di Mama 
Maria y despues nos ta resa e 
oracion di nobena na honor 
di San Hudas Thadeo. 


E Santo Rosario ta cuminsa: 
Diahuebs dia 19 y tur otro 
dianan pa 6.15 p.m. sigui pa 
un Santo Sacrificio di Misa 
pa 7.00 p.m. cu excepcion di 
Diadomingo dia 22 cu ta pa 
7.15 a.m. sigui pa un Santo 
Sacrificio di Misa pa 8.00 
a.m. 


Diabierna dia 28 lo ta e fiesta 
di San Hudas Thadeo. Pa 
6.15 p.m. lo tin un Rosario 
na honor di Mama Maria y 
cantica na honor di San Hu- 
das Thadeo sigui cu Santo 
Sacrificio di Misa pa 7.00 
p.m. 


Pastoor Jairo Maduro, Pader 
Jose Navas y Grupo di Ora- 
cion San Hudas Thadeo 
Santa Cruz ta invita cordial- 
mente tur devoto di Mama 
Maria y San Hudas Thadeo 
y pueblo di Aruba en general 
pa asisti na e nobena aki. Nos 
ta resa pa bendicion y paz pa 
nos Dushi Aruba cu ta pas- 
ando awor den problemanan 
financiero etc., pa conversion 
di pecadornan, crecemento 
di fe y tambe pa paz mundial. 


Ta pidi tur fielnan pa bini cu 
e buki di nobena pa nos resa 
y canta for di dje. 


SERVICIO A21 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 
un apartment, 1 camber, baño, 
sala, cushina, entrada priva 
Madiki 67 
Tel. 593 0769 / 593 3514 
583 2034 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


TA BENDE BON PA VIAJA 
buitassen fl.15 pa un, tasnn 
pa warda assesorios pa viaja, 
diferente otro tasnn handbagnn 
Pa inF 
Tel : 593 8120/582 3023 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
Kibrahacha 
Tel. 583 4908 


San Nicolas: 
Centro Medico 
Tel. 584 5794 
TA BENDE 
Dryer (electric) nobo 
General Electric pa 
Awg.500,- 


Pressure Washer pa 
Awg.500,- 
Pa informacion: 
tel: 565 3942 


_______________________________217081 
Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

DeSantis ta bisa cu Merca no mester tuma refugiado Palestino 
for di Gaza pasobra ‘tur ta anti-Semitico’ 


(AP) — Candidato presi- 
dencial 
Mericano, Ron 
DeSantis a bisa cu Merca 
no mester tuma ningun 
refugiado 
Palestino 
cu 
huy for di Franja di Gaza 
pasobra nan “tur ta anti- 
Semitico” y el a rechasa 
tratadonan internacional 
pa Israel provee awa po- 
table y utilities na e 2.3 
miyon civil na e teritorio. 


Comentarionan di DeSantis 
tabata un diferencia fuerte for 
di e posicion publico asumi 
pa oficialnan Mericano, in- 
cluyendo algun di su compa- 
ñeronan Republicano, cu ta 
haci distincion entre e meta- 
nan di pueblo Palestino y es- 
nan di Hamas. E grupo mili- 
tante a goberna Gaza desde 
2007 y a lansa un atake contra 
Israel ultimo weekend. 


DeSantis su sosten pa tacti- 
canan asina ta bin mientras el 
a boga pa politicanan fuerte 
como un candidato pa Cas 
Blanco. El a sugeri cu no 
duna awa of otro servicio por 
persuadi Hamas pa libera e 


rehennan cu a secuestra du- 
rante su incursion. 
“Bo tin Israelitanan secues- 
tra, como tambe Merican- 
onan secuestra, pero mi no 
ta kere nan tin obligacion pa 
duna awa y utilities mientras 
tin e rehennan aki secuestra. 
Hamas mester libera e rehen- 
nan prome cu por tene cu- 
alkier discusion,” DeSantis 


a bisa ‘Face The Nation’ di 
CBS. 
Nacionnan Uni, gruponan 
di ayudo y gruponan di dere- 
chonan humano Israeli ta su- 
plica Israel pa permiti entrega 
di awa y fuel di emergencia 
pa drenta Franja di Gaza. 
Dokternan den e region ta 
advertiendo cu miles por 
muri mientras hospitalnan 


ta confronta escasez di fuel 
y otro suministronan basico, 
y Palestinonan desespera ta 
purbando di huy nort di Gaza 
prome cu un potencial cam- 
paña terestre Israeli. 


E guera mas recien entre Is- 
rael y Hamas ya a cobra mas 
cu 3,600 bida. 


Comentarionan di DeSantis 
a subraya con e gobernador 
di Florida ta asumiendo re- 
torica derechista mientras e 
ta purba di alcansa ex-presi- 
dente Donald Trump, e lider 
pa e nominacion presidencial 
Republicano pa 2024. 


DeSantis a sugeri cu Merca 
no mester acepta refugiad- 
onan di Gaza mientras e ta- 
bata papia na un evento di 
campaña na Iowa diasabra, 
argumentando cu “nan tur ta 
anti-Semitico.” 
El a defende su comentari- 
onan durante e entrevista di 
television, sugeriendo cu e 
gobierno di Hamas na Gaza – 
cual hopi Palestino ta opone 
– ta nifica cu ningun di nan 


mester keda acepta como re- 
fugiado na Merca. “Merca 
no mester absorbe ningun di 
nan. Mi ta kere cu e cultura – 
pues nan a eligi Hamas, ban 
djis ta cla riba esey. No tur 
hende ta miembro di Hamas, 
mayoria probablemente no 
ta. Pero si nan a eligi Hamas,” 
el a bisa di pueblo di Gaza. 


El a describi loke el a bisa ta 
un ‘cultura toxico’ na Gaza. 
“Mi ta kere si nos importa 
cantidadnan grandi di esey- 
nan na Merca, mi ta kere lo 
aumenta anti-Semitismo na 
e pais aki, y mi ta kere cu lo 
aumenta anti-Americanismo 
na e pais aki,” DeSantis a bisa. 


DeSantis ta ansha pa proba 
cu e ta enfoca riba e con- 
flicto desde cu e guera entre 
Hamas y Israel a cuminsa. 
Siman pasa, el a firma un 
orden ehecutivo pa Division 
di Maneho di Emergencia 
di Florida pa charter avion- 
nan pa residentenan di Flor- 
ida atrapa na Israel durante e 
guera, como tambe pa manda 
suministro na Israel. 


Francia ta desplega 7mil trupa despues di hincamento fatal na scol 


(AP) — Francia ta bay 
mobilisa hasta 4mil soldad 
pa aumenta seguridad na 
e pais despues cu a hinca 
mata un maestro y tres 
otro persona a keda herida 
den un atake na un scol, 
na man di un studiante 
sospecha di radicalisacion 
Islamico, segun oficina di 
presidente a bisa diasabra. 


Algun mucha, mayor y per- 
sonal a bolbe na e scol Gam- 
betta-Carnot den ciudad nort 
di Arras mientras el a habri 
back diasabra mainta pa reco- 
necta y busca sosten, despues 
di e atake diabierna cu a sacu- 
di Francia den un contexto di 
tension global tocante e guera 
entre Hamas y Israel. 


Autoridadnan 
contrateror- 
ismo ta investigando e hinca- 
mento, y e sospechoso y vari- 
os otro ta den custodia, segun 
fiscalnan a bisa. E sospechoso 
tabata bao vigilancia reciente 
di servicionan di inteligencia 
pa radicalisacion. Documen- 
tonan di corte cu AP a mira 
ta mustra cu e ta for di region 
Ingushetia na Montañanan 
Caucasus di Rusia, bisiña di 
Chechnya. Autoridadnan ini- 
cialmente a identifik’e como 
ciudadano di Chechnya. 
Gobierno Frances a eleva e 


alerta nacional di menasa, y 
presidente Emmanuel Ma- 
cron a duna orden pa manda 
hasta 7mil soldad pa awe no- 
chi y te cu proximo aviso pa 
reforsa seguridad y vigilancia 
rond di Francia, su oficina a 
bisa. E posicion di menasa di 
“emergencia di atake” ta per- 
miti gobierno mobilisa eher- 
cito temporalmente pa prote- 
ge areanan publico entre otro 
medidanan. 
E motivacion exacto di e 


agresor no ta cla, y supuesta- 
mente e ta nengando di papia 
cu investigadornan. 


Pa hopi persona na Francia, e 
atake tabata un echo di e ases- 
inato di otro maestro, Samuel 
Paty, casi exactamente tres 
aña pasa na su scol den area di 
Paris. Un Checheno radicali- 
sa – ken despues a ser mata pa 
polis – a decapit’e. 


E sospechoso den e atake e si- 


man aki tabata bao vigilancia 
desde berano pa sospecha di 
radicalisacion Islamico, se- 
gun servicio di inteligencia 
Frances a bisa AP. El a keda 
deteni diahuebs pa interoga- 
cion basa riba e monitoreo di 
su yamadanan di telefon den 
dianan recien, pero investi- 
gadornan no a haya señal cu 
e tabata planeando un atake, 
minister di Interior, Gerald 
Darmanin a bisa. 
Inteligencia Frances a sug- 


eri un vinculo entre e guera 
den Medio Oriente y e deci- 
sion di e sospechoso pa ataca, 
e minister a bisa. El a bisa cu 
autoridadnan a detene 12 per- 
sona cerca di scol of lugarnan 
di adoracion desde e atake di 
Hamas contra Israel, algun di 
ken tabata arma y preparando 
pa actua. Francia tin segu- 
ridad eleva na centenares di 
sitio Hudio rond di e pais e 
siman aki. 


Fiscal a bisa cu e sospechoso 
di e atake tabata un ex-stu- 
diante di e scol y ripitidam- 
ente a grita ‘Allahu akbar’ – of 
‘Dios ta grandi’ – durante e 
atake. Fiscalnan ta conside- 
rando cargo di asesinato rela- 
ciona cu terorismo y intento 
di asesinato contra e sos- 
pechoso. 


E maestro fayecido tabata 
Dominique 
Bernard, 
un 
maestro di idioma Frances na 
e scol Gambetta-Carnog, cu 
ta registra studiantenan entre 
11-18 aña di edad. Otro mae- 
stro y un guardia di seguridad 
tabata den condicion critico 
cu herida di hincamento, 
polis a bisa. E fiscal antiter- 
orismo a bisa cu un trahador 
di limpiesa tambe a resulta 
herida. 

Hamas a practica den pleno bista 
Publicando video di practica simannan prome cu atake 


(AP) – Menos di un siman 
prome cu Hamas a pasa 
door di Israel su “muraya 
di hero” y a lansa un atake 
cu a laga mas di 1,200 Isra- 
elita morto, nan a practica 
di un manera sumamente 
publico. 


Un video di dos minuut pu- 
blica riba rednan social di 
Hamas riba dia 12 di septem- 
ber ta mustra e militantenan 
ta usa explosivo pa por pasa 
door di un replica di e fron- 
tera, drenta den pickup y 
move di edificio pa edificio 
den un reconstruccion grandi 
di un bario Israelita, haciendo 
uso di armanan automatico y 
tirando papelnan cu ta repre- 
senta e victimanan. 


E grupo militante Islamico 
ta laga su ehercicio yama 
“Strong Pillar” tambe taba- 
tin militantenan cu armadura 
ehecutando 
operacionnan 
cu ta inclui destruccion di 
recreacion di e muraya su 
torennan di concret y antena 
di comunicacion, di mesun 
manera cu nan a haci durante 
e atake mortal di diasabra ul- 
timo. Mientras cu Israel su 


servicionan di inteligencia y 
seguridad, considera un di e 
mihonan na mundo, clara- 
mente a keda gara pa sorpresa 
pa e habilidad di Hamas di 
por tira abao su defensanan 
den Gaza, e grupo aparente- 
mente a logra sconde su pre- 
paracionnan extenso den ple- 
no bista. Un di e partinan cu 
Hamas a usa pa prepara tabata 
asina cerca di e frontera cu e 
soldadnan lo por a mira esaki 
si nan lo a observa e sitio cu 
verrekijker. 


“Claramente 
tabatin 
ad- 
vertencia y indicacionnan 
cu mester a mira,” Bradley 
Bowman, ex-oficial di eher- 
cito Mericano a expresa. “Of, 


posiblemente nan a mira 
esaki, pero nan no a tuma e 
preparacionnan necesario pa 
preveni cu e atake horifico y 
terorista aki a pasa.” 


The Associated Press a revisa 
mas di 100 video cu Hamas 
a publica durante e ultimo 
aña, primeramente via e app 
Telegram. Usando imagen- 
nan di satelite, AP por a veri- 
fica detayenan clave ademas 
di identifica 5 sitio cu Hamas 
a usa pa practica e tiramento 
y crea buraco den Israel su 
defensa di fronteranan. AP a 
logra match e localidad di e 
practica publica den e video 
di september 12 na un pida 
di desierto fuera di Al-Ma- 


wasi, un bario Palestino na 
costa sur di Gaza. Un borchi 
grandi den Hebreo y Arabe 
na e heki tabata bisa “Horesh 
Yaron,” cual ta e nomber con- 
troversial di un parti ocupa na 
West Bank. 


Bowman a bisa cu tin indica- 
cionnan cu Hamas intencio- 
nalmente a laga oficialnan di 
Israel kere cu nan lo ehecuta 
e atakenan na West Bank na 
luga di Gaza. Tambe tabata 
potencialmente significante 
cu e ehercicio a ser ehecuta 
anualmente desde december 
di aña 2020, pero a ser haci 4 
luna prome e aña aki pa co- 
incidi cu e aniversario di Is- 
rael su salida di Gaza den aña 


2005. 


Michael Milshtein, un coro- 
nel Israeli retira cu anterior- 
mente a lidera un departa- 
mento di inteligencia militar 
cu ta supervisa e teritorionan 
di Palestina, a bisa cu e ta- 
bata al tanto di e videonan 
di Hamas, pero toch nan a 
ser sorprendi pa e ambicion 
y escala di diasabra su atake. 
“Nos tabata sa di e dronenan, 
nos tabata sa di e trampanan, 
nos tabata sa di e atakenan 
cibernetico y e forsanan ma- 
rino. E sorpresa tabata e co- 
ordinacion entre tur e siste- 
manan,” Milshtein a expresa. 


Morto di un adolescente a conduci FBI y polis na un schema 
di extorsion sexual online 


(AP) — Aña pasa, un ad- 
olescente na un pueblo 
chikito na Michigan, Mer- 
ca, a mata su mes despues 
cu un chat online a bira ex- 
igi pa e paga placa pa tene 
potretnan intimo secreto. 
E tabata un di decenas di 
persona cu a bira obhetivo 
online di dos homber ex- 
tradita for di Nigeria pa 
enfrenta cargonan, segun 
director di FBI, Christo- 
pher Wray a bisa diasabra. 


E arestonan a bin despues cu 
FBI a join polis na Michigan 
pa investiga e morto di Jor- 
dan DeMay, 17, un di miles 
di 
adolescente 
Mericano 
ataca den un aumento skerpi 
den casonan di ‘sextorsion’ 
online den añanan recien. 


Despues di morto di De- 
May na Upper Peninsula di 
Michigan, FBI a join e inves- 
tigacion di departamento di 
sheriff na Marquette County 
y polis estatal. DeMay a kere 
cu e tabata papia cu un mu- 
cha muhe riba Instagram, di 
su mesun edad, y e comber- 
sacion rapidamente a conver- 
ti den un solicitud pa potret- 
nan explicito, autoridadnan a 


bisa. 
Pero unabes cu el a com- 
parti imagennan di su mes, e 
combersacion a cambia na ex- 
igencia pa placa, a cambio cu 
e otro persona no comparti e 
imagennan cu famia y amigo 
di DeMay. Ora e adolescente 
no por a paga, e persona otro 
banda di pantaya a pusha De- 
May pa mata su curpa, segun 
autoridadnan. 


DeMay nunca tabata papia 
cu un mucha muhe, segun 
FBI, cu a bisa cu otro banda 
di pantaya tabatin dos ruman 
homber for di Nigeria usan- 
do un cuenta di Instagram 
cu a hack. Nan a investig’e 


online, usando detayenan di 
su amigo y famia pa person- 
alisa nan menasa. Nan tambe 
a purba di tuma contacto cu 
mas di 100 persona di e me- 
sun manera, segun autoriad- 
nan. 


E par, Samuel Ogoshi y Sam- 
son Ogoshi di Lagos, Nigeria, 
a declara inocencia. Abogado 
di Samuel Ogoshi a nenga di 
duna comentario. Abogado 
di Samson Ogoshi no a re- 
sponde inmediatamente na 
un mensahe buscando co- 
mentario. 


FBI a mira un aumento di 
dies biaha den casonan di 
‘sextorsion’ desde 2021. Al 
menos 3mil mucha y adoles- 
cente a bira victima, y mas cu 
un decena a comete suicidio. 
Ta kere cu hopi schema ta 
origina cu estafadornan basa 
na paisnan Africano manera 
Nigeria y Ivory Coast. Mayo- 
ria di victima ta entre 14 y 17 
aña di edad, pero hasta mu- 
cha di apenas 10 aña a bira 
victima. 


Mama di DeMay, Jennifer 
Buta a bisa cu Jordan tabata 
un atleta escolar alegre cu un 


chick y un circulo grandi di 
amigo. E tabata preparando 
pa un trip pa Florida cu su tata 
e anochi prome cu su morto, 
el a bisa. Desde e incidente 


, su famia a papia tocante su 
morto pa urgi mayornan pa 
papia cu nan yiunan tocante 
schemanan di ‘sextorsion.’ 


